type: legislation

text:
 |
 52013PC0505
 Pasiūlymas TARYBOS REGLAMENTAS dėl bendrosios įmonės „Švarus dangus 2“ /* COM/2013/0505 final - 2013/0244 (NLE) */
 AIŠKINAMASIS MEMORANDUMAS
 1. PASIŪLYMO APLINKYBĖS
 1.1. Bendrosios aplinkybės
 Strategijoje „Europa 2020“ nustatytas ES įsipareigojimas iki 2020
 m. 20 % sumažinti visų šiltnamio efektą sukeliančių
 dujų (ŠESD) kiekį. Baltojoje knygoje dėl transporto „Bendros
 Europos transporto erdvės kūrimo planas. Konkurencingos efektyviu
 išteklių naudojimu grindžiamos transporto sistemos kūrimas“
 pripažįstama, kad transporto sektoriuje išmetama didelė dalis ŠESD
 kiekio (~20 %), todėl siūloma iki 2050 m. transporto
 sektoriuje išmetamą ŠESD kiekį sumažinti 60 %, palyginti su
 1990 m. Strategijos „Europa 2020“ iniciatyva „Inovacijų Sąjunga“
 taip pat raginama spręsti visuomenės uždavinius, su kurias
 susiduriame, o į pasiūlymą dėl programos „Horizontas 2020“
 įtrauktas uždavinys sukurti pažangias, ekologiškas ir integruotas
 transporto sistemas, kurių vienas iš tikslų yra užtikrinti efektyviai
 išteklius naudojantį ir aplinkos neteršiantį transportą ir
 Europos transporto pramonės pirmavimą pasaulyje. Galiausiai,
 strategijoje „Europa 2020“ raginama imtis veiksmų, kuriais būtų
 užtikrintas tvarus augimas, ir skatinama efektyviau išteklius naudojanti,
 ekologiškesnė bei konkurencingesnė ekonomika. Tačiau dėl
 dabartinės ekonomikos ir finansų krizės Europai reikia imtis
 drąsių priemonių, kad pasiektų tvirtą ir tvarų
 augimą.
 Vienas iš pagrindinių 2014–2020 m.
 laikotarpio bendrosios mokslinių tyrimų ir inovacijų programos
 „Horizontas 2020“ tikslų – sustiprinti Europos pramonę
 įgyvendinant veiksmus, kuriais remiami moksliniai tyrimai ir inovacijos
 įvairiuose pramonės sektoriuose. Visų pirma, joje numatyta kurti
 viešojo ir privačiojo sektorių partnerystes, kurios padėtų
 spręsti kai kuriuos svarbiausius Europai kylančius uždavinius.
 Atsižvelgdama į aeronautikos pramonę
 ir pripažindama, kad sektorius susiduria su naujais uždaviniais, 2011 m.
 Aviacijos mokslinių tyrimų aukšto lygio darbo grupė pateikė
 naują Europos aviacijos sektoriaus viziją „Skrydžio trajektorija
 2050“, kurioje atsižvelgiama į strategijos „Europa 2020“ ir Baltosios
 knygos dėl transporto tikslus. Joje nustatyti plataus užmojo tikslai iki
 2050 m. sumažinti poveikį aplinkai įgyvendinant naują
 Aeronautikos mokslinių tyrimų Europoje patariamosios tarybos (ACARE)
 Technologijų platformos strateginę mokslinių tyrimų ir
 inovacijų darbotvarkę ir siekiama konsultuoti dėl bei remti
 būsimus veiksmus pagal viešo ir privataus finansavimo programas
 vadovaujantis visoje Europoje vykdomu bendru veiksmų planu.
 Iniciatyva „Švarus dangus“ padedama Europoje
 siekti šio tikslo vykdant pažangius ekologiškų technologijų
 mokslinius tyrimus ir plataus masto demonstracinę veiklą oro
 transporto srityje vadovaujantis nustatyta strategine mokslinių
 tyrimų darbotvarke, dalyvaujant visiems suinteresuotiesiems viešojo ir
 privačiojo sektorių subjektams ir atsižvelgiant į
 įgyvendinimo laikotarpį iki 2050 m.
 Šis naujas pasiūlymas susijęs su
 bendrąja įmone aeronautikos srityje. Jame atsižvelgiama į
 rezultatus, kurie pasiekti įgyvendinant ankstesnę jungtinę
 technologijų iniciatyvą (JTI) „Švarus dangus“, 2008 m. sukurtą
 pagal septintąją bendrąją programą (7BP), ir iš dalies
 jais remiamasi, taip pat iš dalies nustatomos naujos technologijos ir
 mokslinių tyrimų kryptys. Šis pasiūlymas atitinka Komisijos
 komunikatą „Viešojo ir privačiojo sektorių partnerystė
 pagal programą „Horizontas 2020“. Veiksminga inovacijų ir augimo
 Europoje skatinimo priemonė.
 1.2. Bendrosios įmonės
 aeronautikos srityje steigimo priežastys ir tikslai
 Šiuo metu Europos aeronautikos sektorius yra
 vienas pirmaujančių pasaulyje pagal gamybą užimtumą ir
 eksportą, jo metinė apyvarta viršija 100 mlrd. EUR ir jame dirba apie
 750 000 žmonių. Tačiau keliaujant oro transportu išmetama
 maždaug 7 % viso transporto sektoriaus išmetamo teršalų kiekio ir tai
 sudaro apie 2 % viso visame pasaulyje išmetamo CO2 kiekio.
 Jei nebus imtasi jokių priemonių,
 dėl numatomo eismo augimo gerokai padidės išmetamų teršalų
 kiekis, todėl itin svarbu drastiškai sumažinti oro transporto poveikį
 aplinkai, jei Europa nori pasiekti klimato kaitos ir energetikos dokumentų
 rinkinyje nustatytus tikslus.
 Nepaisant to, kad šiuo metu pirmauja, Europos
 aeronautikos pramonė vis dažniau susiduria su stipria, viešai remiama
 tarptautine konkurencija ir tenka konkuruoti su tradiciniais arba naujais
 konkurentais.
 Tarptautinis šio sektoriaus konkurencingumas
 ateityje, taigi, ir jo indėlis sprendžiant visuomenės uždavinius,
 susijusius su paslaugų teikimu, ekonominės veiklos rezultatais ir
 darbo vietų kūrimu, priklausys nuo jame naudojamų
 technologijų aplinkosauginio veiksmingumo ir degalų naudojimo
 efektyvumo. Tam, kad išlaikytų pirmaujančias pozicijas pasaulyje, ES
 aeronautikos pramonėje turėtų būti kuriamos novatoriškos
 efektyvaus degalų naudojimo technologijos ir konkurencingi aukštos
 kokybės produktai įgyvendinant visos Europos MTTP programą, kuri
 apima visus subjektus, veikiančius tiekimo ir praktinės patirties
 sklaidos grandinėje.
 Aeronautikos technologijų aplinkosauginio
 veiksmingumo didinimas – labai sudėtingas ir brangus procesas, kuriam
 reikia ilgalaikio įsipareigojimo skirti lėšų. Dėl
 išlaidų ir rizikos privačioms bendrovėms sudėtinga sutelkti
 žmogiškuosius ir finansinius išteklius, reikalingus, kad būsimuose
 orlaiviuose taikysimos technologijos būtų patobulintos radikaliai ir
 nebijant rizikos. Dėl rinkos nepakankamumo ir šalutinio poveikio
 ekonomikai reikalinga valstybės intervencija, kuria siekiama padėti
 pereiti nuo MTTP pasirengimo veikti konkurencinėje aplinkoje prie
 rezultatų taikymo, kad būtų sukurti paklausūs produktai.
 Aeronautikos sektorius iš esmės yra
 pasaulinio masto ir būtinų techninių žinių atskiros šalys
 sukaupusios neturi. Techninių ir praktinių žinių sklaidos
 grandinė labai padrika – kompetencijos nuolat perskirstomos iš
 pagrindinių aeronautikos srityje pažengusių valstybių šioje
 srityje mažiau pažengusioms valstybėms, kurios vis dėl to turi
 techninės kompetencijos, kuri būtina visai tiekimo grandinei
 skatinti.
 Siūloma, kad naujoji programa „Švarus
 dangus“ būtų įgyvendinama tęsiant bendrosios
 įmonės „Švarus dangus“ veiklą ir ja remiantis, siekiant
 pagerinti Europos aeronautikos technologijų poveikį aplinkai ir
 užtikrinti Europos aeronautikos pramonės tarptautinį
 konkurencingumą ateityje. Siūlomos iniciatyvos tikslai:
 1. Prisidėti prie
 mokslinių tyrimų veiklos, inicijuotos pagal Reglamentą (EB) Nr.
 71/2008, užbaigimo, 2013 m. ... Europos Parlamento ir Tarybos reglamento (ES)
 Nr. .../2013, kuriuo sukuriama bendroji mokslinių tyrimų ir
 inovacijų programa „Horizontas 2020“, įgyvendinimo bei visų
 pirma [2013 m. ... Tarybos] sprendimo (ES) Nr. .../2013/ES [, kuriuo sukuriama
 programos „Horizontas 2020“ specialioji programa,] veiklos ramsčio
 „Visuomenės uždaviniai“ uždavinio sukurti pažangias, ekologiškas ir
 integruotas transporto sistemas įgyvendinimo;
 2. Padėti siekti bendrosios
 technologijų iniciatyvos „Švarus dangus 2“ tikslų, visų pirma
 integruoti, demonstruoti ir patvirtinti technologijas, kurios gali:
 (a)
 padidinti orlaivių kuro naudojimo
 efektyvumą ir taip išmetamo CO2 kiekį sumažinti 20– 30%,
 palyginti su moderniausiais orlaiviais, kurie bus pradėti eksploatuoti
 2014 m.;
 (b)
 sumažinti orlaivių išmetamo NOx kiekį ir
 keliamo triukšmo lygį 20–30 %, palyginti su moderniausiais
 orlaiviais, kurie bus pradėti eksploatuoti 2014 m.
 Pasiekus šiuos tikslus, naudą pajus visa
 Europa. Nauda aplinkai iš esmės yra tarpvalstybinio pobūdžio, o
 sektoriaus augimo šalutinis poveikis ekonomikai turės įtakos visai
 oro transporto sektoriaus paslaugų bendruomenei (avialinijoms, oro
 uostams).
 1.3. Pamatas – ankstesnė
 patirtis
 Šis pasiūlymas grindžiamas
 dabartinės JTI įgyvendinimo pagal 7BP laimėjimais. Bendroji
 įmonė „Švarus dangus“ įsteigta 2007 m. reaguojant į
 poreikį mažinti intensyvėjančio oro eismo poveikį aplinkai
 ir orlaivių išmetamų teršalų kiekį. Jos mokslinių
 tyrimų programoje pagrindinis dėmesys skiriamas šiems uždaviniams,
 kuriuos reikia pasiekti iki 2017 m.
 Programai „Švarus dangus“ pavyko sulaukti
 aktyvaus ir plataus visų pagrindinių suinteresuotųjų
 subjektų, įskaitant daugybę MVĮ, dalyvavimo.
 Įgyvendinant programą „Švarus dangus“, 12 lyderių (11 stambių
 pramonės įmonių ir viena mokslinių tyrimų
 įstaiga), 74 asocijuotieji nariai ir daugiau kaip 450 partnerių dirba
 kartu daugelyje technologijos sričių siekdami įgyvendinti
 aplinkos apsaugos tikslus ir pademonstruoti bei patvirtinti reikalingas
 technologijų inovacijas bendrai nustatytoje programoje.
 Nuo pat jos įsteigimo bendroji
 įmonė „Švarus dangus“ sėkmingai darė pažangą siekiant
 strateginių aplinkos apsaugos tikslų; tai patvirtinta programos
 tarpiniame vertinime. Jau pradėta parodomųjų pavyzdžių
 kampanija, per kurią posistemio lygmeniu testuojamos mokslinių tyrimų
 rezultatų technologinės galimybės, ir iš pirmųjų
 rezultatų vertinimo matyti, kad jos aplinkos apsaugos tikslai bus
 pasiekti. Po pradinio etapo paaiškėjo, kad teisinės, finansinės
 ir valdymo sistemos yra efektyvios ir tenkina eksploatavimo poreikius. 2010 m.
 atliktame pirmajame tarpiniame vertinime pripažinti jos privalumai ir pateiktos
 valdymo ir techninių problemų sprendimo rekomendacijos, kurias
 įgyvendinus buvo sukurta dabar siūloma patobulinti bendrosios
 įmonės infrastruktūra.
 2. KONSULTACIJŲ SU SUINTERESUOTOSIOMIS
 ŠALIMIS IR POVEIKIO VERTINIMO REZULTATAI
 Komisija atliko siūlomo reglamento
 poveikio vertinimą, kuris pridedamas prie pasiūlymo. Atliekant
 poveikio vertinimą buvo analizuojamos įvairios viešojo ir
 privačiojo sektorių partnerystės įgyvendinimo
 galimybės atsižvelgiant į poreikį, kad naujos technologijos
 būtų parengtos įdiegti, kai tik prasidės oro laivyno
 atnaujinimas, kuris priklausys nuo pasaulinės rinkos sąlygų.
 Poveikio vertinime padaryta išvada, kad patobulintos BĮ galimybė,
 kuri grindžiama įgyvendinant dabartinę BĮ „Švarus dangus“
 įgyta patirtimi, – geriausias būdas pasiekti MTTP programoje
 nustatytus tikslus. Poveikio vertinimą papildė tuo pat metu vykdytos
 konsultacijos, kurių išvados pateikiamos kaip poveikio vertinimo priedas.
 2012 m. liepos mėn. pradėtos viešos
 konsultacijos, kurios buvo baigtos 2012 m. spalio mėn., ir buvo gauta
 atsakymų į daugelį klausimų, visų pirma apie
 apimtį ir tinkamiausią struktūrą, kuri leistų
 optimizuoti techninių tikslų įgyvendinimą: 95 %
 atsakymų pateikta nuomonė, kad tikslinga įsteigti viešojo ir
 privačiojo sektorių partnerystę aeronautikos srityje pagal
 programą „Horizontas 2020“. Dauguma dalyvių (89 %) pritarė
 arba labai pritarė tam, kad viešojo ir privačiojo sektorių
 partnerystė aeronautikos srityje pagrindinį dėmesį
 turėtų skirti plataus masto daug žadančių naujų
 technologijų demonstravimui. Be to, daugumoje atsakymų (41 %
 įvertino palankiai ir 33 % labai palankiai) remiamas tam skirtos
 teisinės struktūros, kurios valdymas būtų patobulintas, o
 reguliavimo sistema – supaprastinta, sukūrimas.
 Pasiūlymas dėl „Švarus dangus 2“
 suinteresuotiesiems aeronautikos bendruomenės subjektams pateiktas 2012 m.
 rugsėjo mėn. aviacijos parodoje Berlyne. Visa bendruomenė iš
 karto palaikė požiūrį išplėsti iniciatyvą „Švarus
 dangus“, įtraukiant naują darbo programą, kurioje būtų
 pasinaudojama dabartinės programos rezultatais ir nagrinėjamos naujos
 technologijų sritys.
 2012 m. birželio mėn. Komisija
 įsteigė nepriklausomą ekspertų grupę. Ji pateikė
 ekspertų nuomonę apie naujos programos „Švarus dangus“ turinį ir
 svarbą bei įvertino įvairius tolesnių veiksmų
 scenarijus. Jos nuomonė dėl patobulintos JTI buvo labai teigiama.
 Nacionalinių vyriausybių,
 interesų grupių ir asociacijų buvo paprašyta pateikti savo
 pozicijas dėl „Švarus dangus 2“, kaip viešojo ir privačiojo
 sektorių partnerystės, įsteigimo. Visose raštu pateiktose
 nuomonėse iniciatyva ir patobulinta JTI sulaukė didelio palaikymo.
 3. TEISINIAI PASIŪLYMO ASPEKTAI
 ·
 Siūlomų veiksmų santrauka
 Pasiūlymą sudaro Tarybos reglamentas
 dėl bendrosios įmonės „Švarus dangus 2“. Bendroji
 įmonė „Švarus dangus 2“ pirmiausia įsteigta 2007 m. gruodžio 20
 d. Tarybos reglamentu (EB) Nr. 71/2008, kuris turi būti panaikintas
 ir nebegalios nuo 2014 m. sausio 1 d.
 ·
 Teisinis pagrindas
 Šio pasiūlymo teisinis pagrindas yra
 Sutarties dėl Europos Sąjungos veikimo 187 straipsnis.
 Bus taikomos „Horizonto 2020“ dalyvavimo ir
 sklaidos taisyklės. Tačiau dėl specifinių šios iniciatyvos
 veiklos poreikių būtina nuo šių taisyklių nukrypti
 leidžianti nuostata. Vis dėlto ta speciali nukrypti leidžianti nuostata
 šiuo etapu nėra įtraukta į šį pasiūlymą, kad
 nebūtų sutrukdyta institucijų diskusijoms dėl tinkamo
 teisinio pagrindo ir procedūrinės tų taisyklių
 priėmimo tvarkos, tebevykstančioms atliekant teisėkūros
 darbą, susijusį su Komisijos pateiktu Europos Parlamento ir Tarybos
 reglamento, kuriuo nustatomos Bendrosios mokslinių tyrimų ir
 inovacijų programos „Horizontas 2020“ dalyvavimo ir sklaidos,
 pasiūlymu (COM(2011) 0810 - 2011/0399 (COD)). Vėliau, atsižvelgiant
 į pirmiau minėtų diskusijų rezultatus, bus pradėta
 taikyti speciali nukrypti leidžianti nuostata.
 Siekiant pritraukti MVĮ, universitetus
 bei iki šiol Europos mokslinių tyrimų programose nedalyvavusius
 subjektus ir išplėsti tiekimo ir praktinės patirties sklaidos
 grandines kartu užtikrinant mažų subjektų ir didelių
 integratorių glaudžius ryšius ir bendradarbiavimą, nukrypti
 leidžiančia nuostata bus nustatyta, kad būtina dalyvavimo bendrosios
 įmonės „Švarus dangus 2“ skelbiamuose kvietimuose teikti paraiškas
 sąlyga bus vienas juridinis asmuo, įsisteigęs valstybėje
 narėje arba asocijuotoje šalyje.
 ·
 Subsidiarumas ir proporcingumas
 Vykdant nacionalines programas negalima
 tinkamai pasiekti pasiūlymo tikslų, nes dėl šio uždavinio dydžio
 nė viena valstybė narė nėra pajėgi įgyvendinti jo
 savarankiškai. Nacionalinės programos viena nuo kitos labai skiriasi.
 Kadangi programos yra fragmentiškos ir kartais sutampa, reikia imtis
 efektyvesnių veiksmų Europos Sąjungos lygmeniu. Labiau
 tikėtina, kad jas pavyktų įgyvendinti sutelkiant ir
 koordinuojant mokslinius tyrimus bei technologinę plėtrą ES
 lygmeniu, atsižvelgiant į plėtotinos infrastruktūros bei
 technologijų tarptautinį pobūdį ir poreikį sukaupti
 pakankamai išteklių. Europos Sąjungos intervencija padės
 racionalizuoti mokslinių tyrimų programas ir užtikrinti
 plėtojamų sistemų sąveiką ne tik bendrais
 ikinormatyviniais tyrimais, padedančiais rengti standartus, bet ir de
 facto standartizacija, kurios poreikis atsiras dėl glaudaus
 tyrėjų bendradarbiavimo ir tarptautinių demonstravimo
 projektų. Šis standartų kūrimas atvers platesnę rinką
 ir skatins konkurenciją. Pasiūlymo užmojis turėtų
 paskatinti atskiras valstybes nares nacionaliniu lygmeniu vykdyti papildomas
 iniciatyvas, kuriomis siekiama sustiprinti Europos mokslinių tyrimų
 erdvę. Iš esmės JTI tikslas yra sustiprinti šias nacionalines ir
 regionines programas, siekiant geriausio bendrų pastangų poveikio.
 Pagal proporcingumo principą, šio
 reglamento nuostatomis neviršijama to, kas būtina jo tikslams pasiekti.
 ·
 Pasirinkta priemonė
 Siūloma priemonė – reglamentas.
 Kitos priemonės nebūtų tinkamos
 dėl toliau nurodytos priežasties:
 įmonei, kurios veikloje dalyvauja
 Sąjunga, įsteigti reikia Tarybos reglamento.
 4. POVEIKIS BIUDŽETUI
 Kartu su šiuo reglamentu pateikiamoje
 finansinėje teisės akto pasiūlymo pažymoje nurodytas numatomas
 poveikis biudžetui. Galiojančiomis kainomis, didžiausias ES įnašas
 (įskaitant ELPA įnašą) yra 1,8 mlrd. EUR[1]. Šis įnašas bus skirtas iš
 Mokslinių tyrimų ir inovacijų GD finansinio paketo, skirto
 veiklos ramsčio „Visuomenės uždaviniai“ uždaviniui sukurti pažangias,
 ekologiškas ir integruotas transporto sistemas įgyvendinant
 bendrąją mokslinių tyrimų ir inovacijų programą
 „Horizontas 2020“. Didžiausias Sąjungos įnašas, numatytas
 veiklos išlaidoms padengti, yra 1 760 mln. EUR. Didžiausias Sąjungos
 įnašas, numatytas einamosioms išlaidoms padengti, yra 40 mln. EUR.
 2013/0244 (NLE)
 Pasiūlymas
 TARYBOS REGLAMENTAS
 dėl bendrosios įmonės „Švarus
 dangus 2“
 (Tekstas svarbus EEE)
 EUROPOS SĄJUNGOS TARYBA,
 atsižvelgdama į Sutartį dėl
 Europos Sąjungos veikimo, ypač į jos 187 straipsnį ir
 188 straipsnio pirmą pastraipą,
 atsižvelgdama į Europos Komisijos
 pasiūlymą,
 atsižvelgdama į Europos Parlamento
 nuomonę[2],
 atsižvelgdama į Ekonomikos ir
 socialinių reikalų komiteto nuomonę[3],
 kadangi:
 (1) jungtinių
 technologijų iniciatyvų formą turinčios viešojo ir
 privačiojo sektorių partnerystės pirmiausia buvo numatytos 2006
 m. gruodžio 18 d. Europos Parlamento ir Tarybos sprendime Nr. 1982/2006/EB
 dėl Europos bendrijos mokslinių tyrimų, technologinės
 plėtros ir demonstracinės veiklos septintosios bendrosios programos
 (2007–2013 m.)[4];
 (2) 2006 m. gruodžio 19 d.
 Tarybos sprendime 2006/971/EB dėl specialiosios programos
 „Bendradarbiavimas“, įgyvendinančios Europos bendrijos mokslinių
 tyrimų, technologinės plėtros ir demonstracinės veiklos
 septintąją bendrąją programą (2007–2013 m.)[5] nustatytos konkrečios
 remtinos viešojo ir privačiojo sektorių partnerystės, tarp
 jų – viešojo ir privačiojo sektorių partnerystė
 konkrečioje jungtinės technologijų iniciatyvos „Švarus dangus“
 srityje;
 (3) strategijoje „Europa 2020“[6] pabrėžiamas poreikis
 sudaryti palankias sąlygas investicijoms į žinias ir inovacijas, kad
 Sąjungoje būtų pasiektas pažangus, tvarus ir integracinis
 augimas. Tą strategiją parėmė ir Europos Parlamentas, ir
 Taryba;
 (4) 2013 m. ... Europos
 Parlamento ir Tarybos reglamento (ES) Nr. .../2013, kuriuo sukuriama
 bendroji mokslinių tyrimų ir inovacijų programa „Horizontas
 2020“ (2014–2020 m.)[7],
 tikslas – padaryti didesnį poveikį moksliniams tyrimams ir inovacijoms
 sujungiant bendrosios programos „Horizontas 2020“ ir privačiojo sektoriaus
 lėšas ir sukuriant viešojo ir privačiojo sektorių partnerystes
 pagrindinėse srityse, kuriose moksliniai tyrimai ir inovacijos gali
 padėti siekti platesnių Sąjungos konkurencingumo tikslų ir
 spręsti visuomenės uždavinius. Sąjunga gali dalyvauti tose
 partnerystėse mokėdama finansinius įnašus bendrosioms
 įmonėms, įsteigtoms remiantis Sutarties 187 straipsniu pagal
 Sprendimą Nr. 1982/2006/EB;
 (5) kaip numatyta 2013 m.
 ...Tarybos sprendime (ES) Nr. .../2013 dėl specialiosios programos,
 kuria įgyvendinamas „Horizontas 2020“ (2014–2020)[8], pagal Sprendimą Nr.
 1982/2006/EB įsteigtoms bendrosioms įmonėms parama
 turėtų būti toliau teikiama Sprendime (ES) Nr. .../2013
 nurodytomis sąlygomis;
 (6) 2007 m. gruodžio 20 d.
 Tarybos reglamentu (EB) Nr. 71/2008 dėl bendrosios įmonės
 „Švarus dangus“ įsteigimo[9]
 įsteigta bendroji įmonė „Švarus dangus“ siekia savo tikslų
 skatinti naujus mokslinius tyrimus pasitelkus viešojo ir privačiojo
 sektorių partnerystę, kuri sudaro sąlygas ilgalaikiam
 suinteresuotųjų subjektų, veikiančių Europos
 aeronautikos srityje, bendradarbiavimui. Mažosios ir vidutinės
 įmonės (MVĮ) labai aktyviai dalyvavo programoje „Švarus dangus“
 ir joms buvo skirta apie 40 % kvietimų teikti paraiškas biudžeto.
 Bendrosios įmonės „Švarus dangus“ tarpinio vertinimo rezultatai[10] parodė, kad bendroji
 įmonė sėkmingai daro pažangą siekiant aplinkos apsaugos
 tikslų. Be to, pavyko sulaukti aktyvaus ir plataus visų
 pagrindinių Sąjungos pramonės įmonių ir daugybės
 MVĮ dalyvavimo. Taip užsimezgė nauji bendradarbiavimo ryšiai ir pradėjo
 dalyvauti naujos organizacijos. Todėl reikėtų toliau remti jos
 mokslinių tyrimų sritį, kad būtų pasiekti šio
 reglamento 2 straipsnyje nustatyti tikslai;
 (7) toliau teikiant paramą
 mokslinių tyrimų programai „Švarus dangus“ taip pat reikėtų
 atsižvelgti į patirtį, įgytą veikiant bendrajai įmonei
 „Švarus dangus“, įskaitant jos tarpinio vertinimo rezultatus ir
 suinteresuotųjų subjektų rekomendacijas[11]. Norint padidinti
 efektyvumą ir užtikrinti supaprastinimą, ji turėtų
 būti įgyvendinama pasitelkus labiau tikslą
 atitinkančią struktūrą ir taisykles. Tuo tikslu bendroji
 įmonė „Švarus dangus 2“ turėtų patvirtinti jos poreikius
 atitinkančias finansines taisykles, laikydamasi 2012 m. spalio
 25 d. Europos Parlamento ir Tarybos reglamento (ES, Euratomas)
 Nr. 966/2012 dėl Sąjungos bendrajam biudžetui taikomų
 finansinių taisyklių[12]
 209 straipsnio;
 (8) bendrosios įmonės
 „Švarus dangus“ privatūs nariai raštu sutiko, kad bendrosios
 įmonės „Švarus dangus“ veiklos srities mokslinių tyrimų
 veikla būtų tęsiama parengus viešojo ir privačiojo
 sektorių partnerystei labiau pritaikytą struktūrą.
 Tikslinga, kad bendrosios įmonės „Švarus dangus 2“ privatūs
 nariai pritarimo raštu priimtų šio reglamento I priede pateiktus
 įstatus;
 (9) siekdama savo tikslų,
 bendroji įmonė „Švarus dangus 2“ didžiąją dalį
 finansinės paramos nariams ir dalyviams turėtų teikti
 dotacijomis išnagrinėjus atvirus ir konkurencingus kvietimus teikti
 paraiškas;
 (10) privačių narių
 įnašai neturėtų būti skiriami tik bendrosios
 įmonės „Švarus dangus 2“ administracinėms išlaidoms padengti ir
 bendram finansavimui, kurio reikia norint įgyvendinti mokslinių
 tyrimų ir inovacijų veiksmus, kuriuos remia bendroji įmonė
 „Švarus dangus 2“;
 (11) jų įnašai
 turėtų sietis su papildoma veikla, kurios turi imtis privatūs
 nariai, kaip numatyta papildomos veiklos plane. Siekiant susidaryti
 tinkamą sverto poveikio vaizdą, ta papildoma veikla turėtų
 būti prisidedama prie platesnės jungtinės technologijos iniciatyvos
 „Švarus dangus“;
 (12) dalyvavimas
 netiesioginėje veikloje, kurią finansuoja bendroji įmonė
 Švarus dangus 2“, turėtų atitikti 2013 m. ... Europos Parlamento
 ir Tarybos reglamentą (ES) Nr. .../2013, kuriuo nustatomos bendrosios
 mokslinių tyrimų ir inovacijų programos „Horizontas 2020“
 (2014–2020 m.) dalyvavimo ir sklaidos taisyklės[13];
 (13) Sąjungos finansinis
 įnašas turėtų būti valdomas pagal patikimo finansų
 valdymo principą ir netiesioginio valdymo taisykles, nustatytas Reglamente
 (ES, Euratomas) Nr. 966/2012 ir 2012 m. spalio 29 d. Komisijos
 deleguotajame reglamente (ES) Nr. 1268/2012 dėl Reglamento (ES,
 Euratomas) Nr. 966/2012[14];
 (14) Sąjungos lėšų
 gavėjų pagal šį reglamentą auditas turėtų
 būti atliekamas taip, kad sumažėtų administracinė našta,
 laikantis Reglamento (ES) Nr. .../2013 [bendroji programa
 „Horizontas 2020“];
 (15) Sąjungos ir kitų
 bendrosios įmonės „Švarus dangus 2“ narių finansiniai interesai
 per visą išlaidų ciklą turėtų būti saugomi
 proporcingomis priemonėmis, įskaitant pažeidimų prevenciją,
 aptikimą ir tyrimą, prarastų, neteisingai išmokėtų ar
 netinkamai panaudotų lėšų susigrąžinimą ir, kai tinka,
 taikant administracines ir finansines sankcijas pagal Reglamentą (ES,
 Euratomas) Nr. 966/2012;
 (16) bendrosios įmonės
 „Švarus dangus 2“ atžvilgiu Komisijos vidaus auditorius turi tuos pačius
 įgaliojimus, kaip ir Komisijos atžvilgiu;
 (17) pagal Sutarties 287 straipsnio
 1 dalį, Sąjungos įsteigtų įstaigų ar organų
 steigimo dokumente gali būti draudžiama Audito Rūmams tikrinti
 visų tų įstaigų ar organų pajamų ir išlaidų
 sąskaitas. Pagal Reglamento (ES, Euratomas) Nr. 966/2012 60
 straipsnio 5 dalį įstaigų, įsteigtų pagal Reglamento
 (ES, Euratomas) Nr. 966/2012 209 straipsnį, sąskaitas turi
 patikrinti nepriklausoma audito įstaiga, kuri pateikia nuomonę, inter
 alia, ar apskaita yra patikima, o pagrindinės operacijos –
 teisėtos ir tvarkingos. Siekiu išvengti dvigubo sąskaitų
 patikrinimo pateisinama tai, kad bendrosios įmonės „Švarus dangus 2“
 sąskaitų neturėtų tikrinti Audito Rūmai;
 (18) siekiant įgyvendinti
 Sąjungos finansinę paramą didelės apimties kelerius metus
 trunkantiems veiksmams, rekomenduojama numatyti išskaidyti Sąjungos ir
 bendrosios įmonės „Švarus dangus 2“ daugiamečius biudžeto
 įsipareigojimus į kasmet mokamų išmokų dalis. Dėl
 ilgalaikių privalomų Sąjungos ir bendrosios įmonės
 „Švarus dangus 2“ prisiimtų įsipareigojimų būtų galima
 sumažinti netikrumą, susijusį su tokios didelės apimties
 veiksmų užbaigimu;
 (19) pagal Europos Sąjungos
 sutarties 5 straipsnyje išdėstytus subsidiarumo ir proporcingumo principus
 bendrosios įmonės „Švarus dangus 2“ tikslų – visoje
 Sąjungoje stiprinti mokslinius tyrimus ir inovacijas – valstybės
 narės negali deramai pasiekti, todėl, siekiant išvengti dubliavimosi,
 išlaikyti kritinę masę ir užtikrinti efektyviausią viešojo
 finansavimo panaudojimą, būtų geriau siekti Sąjungos
 lygmeniu; šiame reglamente yra numatytos minimalios minėtų
 tikslų įgyvendinimo priemonės, kuriomis neviršijama to, kas
 būtina nurodytiems tikslams pasiekti.
 (20) bendroji įmonė
 „Švarus dangus“ įsteigta laikotarpiui iki 2017 m. gruodžio 31 d.
 Bendroji įmonė „Švarus dangus 2“ turėtų nuolat remti
 mokslinių tyrimų programą „Švarus dangus“ plėsdama veiklos
 barus pagal iš dalies pakeistą taisyklių rinkinį. Siekiant
 užtikrinti optimalų moksliniams tyrimams skirtų lėšų
 panaudojimą perėjimas nuo bendrosios įmonės „Švarus dangus“
 prie bendrosios įmonės „Švarus dangus 2“ turėtų būti
 suderintas su perėjimu nuo septintosios bendrosios programos prie
 bendrosios programos „Horizontas 2020“ ir vykti tuo pačiu metu. Todėl,
 siekiant teisinio tikrumo ir aiškumo, Tarybos reglamentas (EB) Nr. 71/2008
 turėtų būti panaikintas ir reikėtų nustatyti
 pereinamojo laikotarpio nuostatas,
 PRIĖMĖ ŠĮ
 REGLAMENTĄ:
 1 straipsnis
 Įsteigimas
 1. Siekiant įgyvendinti
 aeronautikos srities jungtinę technologijų iniciatyvą,
 laikotarpiui nuo 2014 m. sausio 1 d. iki 2024 m. gruodžio 31 d.
 įsteigiama bendroji įmonė (toliau – bendroji įmonė
 „Švarus dangus 2“), kaip apibrėžta Sutarties 187 straipsnyje.
 2. Bendroji įmonė
 „Švarus dangus 2“ pakeičia Tarybos reglamentu (EB) Nr. 71/2008
 įsteigtą bendrąją įmonę „Švarus dangus“ ir perima
 jos teises bei pareigas.
 3. Bendroji įmonė
 „Švarus dangus 2“ yra subjektas, kuriam pavesta įgyvendinti viešojo ir
 privačiojo sektorių partnerystę, numatytą Europos Parlamento
 ir Tarybos reglamento (ES, Euratomas) Nr. 966/2012[15] 209 straipsnyje.
 4. Bendroji įmonė
 „Švarus dangus 2“ yra juridinis asmuo. Kiekvienoje valstybėje narėje
 ji turi plačiausią juridiniams asmenims pagal tos valstybės
 įstatymus suteikiamą teisnumą. Ji gali įsigyti kilnojamojo
 ir nekilnojamojo turto arba juo disponuoti ir gali dalyvauti teismo procesuose.
 5. Bendrosios įmonės
 „Švarus dangus 2“ buveinė yra Briuselyje (Belgija).
 6. Bendrosios įmonės
 „Švarus dangus 2“ įstatai pateikti priede.
 2 straipsnis
 Tikslai
 Bendrosios įmonės „Švarus dangus 2“
 tikslai:
 1. Prisidėti prie
 mokslinių tyrimų veiklos, inicijuotos pagal Reglamentą (EB) Nr.
 71/2008, užbaigimo, 2013 m. ... Europos Parlamento ir Tarybos reglamento (ES)
 Nr. .../2013, kuriuo sukuriama bendroji mokslinių tyrimų ir
 inovacijų programa „Horizontas 2020“, įgyvendinimo bei visų
 pirma [2013 m. ... Tarybos] sprendimo (ES) Nr. .../2013/ES [, kuriuo sukuriama
 programos „Horizontas 2020“ specialioji programa], veiklos ramsčio „Visuomenės
 uždaviniai“ uždavinio sukurti išmanias, netaršias ir integruotas transporto
 sistemas įgyvendinimo;
 2. Padėti siekti bendrosios
 technologijų iniciatyvos „Švarus dangus 2“ tikslų, visų pirma
 integruoti, demonstruoti ir patvirtinti technologijas, kurios gali:
 (a)
 padidinti orlaivių kuro naudojimo
 efektyvumą ir taip išmetamo CO2 kiekį sumažinti 20– 30%,
 palyginti su moderniausiais orlaiviais, kurie bus pradėti eksploatuoti
 2014 m.;
 (b)
 sumažinti orlaivių išmetamo NOx kiekį ir
 keliamo triukšmo lygį 20–30 %, palyginti su moderniausiais orlaiviais,
 kurie bus pradėti eksploatuoti 2014 m.
 3 straipsnis
 Sąjungos finansinis įnašas
 1. Didžiausias Sąjungos
 įnašas, įskaitant ELPA asignavimus, į bendrąją
 įmonę „Švarus dangus 2“ administracinėms ir veiklos išlaidoms
 padengti yra 1,8 mlrd. EUR. Įnašas mokamas iš Sąjungos bendrojo
 biudžeto asignavimų, skirtų specialiajai programai „Horizontas 2020“,
 kuria įgyvendinama bendroji programa „Horizontas 2020“, pagal Reglamento
 (ES, Euratomas) Nr. 966/2012 58 straipsnio 1 dalies c punkto iv papunkčio,
 60 ir 61 straipsnių nuostatas, taikomas to reglamento 209 straipsnyje
 nurodytoms įstaigoms.
 2. Sąjungos finansinio
 įnašo teikimo tvarka nustatoma įgaliojimo susitarimu ir metiniais
 lėšų pervedimo susitarimais, kuriuos Sąjungos vardu turi
 sudaryti Komisija ir bendroji įmonė „Švarus dangus 2“.
 3. Į 2 dalyje nurodytą
 įgaliojimo susitarimą turi būti įtraukti aspektai,
 išdėstyti Reglamento (ES, Euratomas) Nr. 966/2012 58 straipsnio 3 dalyje,
 60 ir 61 straipsniuose ir Komisijos deleguotojo reglamento (ES) Nr. 1268/2012
 40 straipsnyje, ir, inter alia:
 (a)
 su atitinkamais veiklos rodikliais, nurodytais
 Sprendimo Nr. .../ES [specialioji programa, kuria įgyvendinama bendroji
 programa „Horizontas 2020“] II priede, susiję bendrosios įmonės
 „Švarus dangus 2“ įnašams taikomi reikalavimai;
 (b)
 bendrosios įmonės „Švarus dangus 2“
 įnašui taikomi reikalavimai, svarbūs vykdant Sprendimo Nr. .../ES
 [specialioji programa, kuria įgyvendinama bendroji programa „Horizontas
 2020“] III priede nurodytą stebėseną;
 (c)
 specialūs veiklos rodikliai, susiję su
 bendrosios įmonės „Švarus dangus 2“ veikimu;
 (d)
 duomenų, kurių reikia, kad Komisija
 galėtų įvykdyti sklaidos ir ataskaitų teikimo prievoles,
 teikimo tvarka;
 (e)
 žmogiškųjų išteklių naudojimas ir
 pokyčiai, ypač įdarbinimas pagal pareigų grupę,
 lygį ir kategoriją, perklasifikavimo veiksmai ir bet kokie
 darbuotojų skaičiaus pokyčiai.
 4 straipsnis
 Narių, kitų nei Sąjunga, įnašai
 1. Bendrosios įmonės
 „Švarus dangus 2“ nariai, kiti nei Sąjunga, per 1 straipsnyje
 nurodytą laikotarpį skiria bendrą bent 2,25 mlrd. EUR
 įnašą, arba užtikrina, kad jį skirtų su jais susiję
 nariai.
 2. 1 dalyje nurodytą
 įnašą sudaro:
 (a)
 įnašai į bendrąją
 įmonę „Švarus dangus 2“, kaip nustatyta I priede pateiktų
 įstatų 15 punkto 2 dalyje ir 15 punkto 3 dalies b papunktyje;
 (b)
 narių, kitų nei Sąjunga, ar su jais
 susijusių subjektų bent 990 mln. EUR vertės nepiniginiai
 įnašai per 1 straipsnyje nustatytą laikotarpį, sudaryti iš
 išlaidų, kurias jie patyrė įgyvendindami bendrosios
 įmonės „Švarus dangus 2“ darbo plane nenumatytą papildomą
 veiklą, kuria prisidedama prie bendrosios technologijų iniciatyvos
 „Švarus dangus“ tikslų įgyvendinimo. Šias išlaidas galima padengti
 pagal kitas Sąjungos finansavimo programas, laikantis taikytinų
 taisyklių ir procedūrų. Tokiais atvejais Sąjungos
 finansavimas nepakeičia narių, kitų nei Sąjunga, ar su jais
 susijusių subjektų nepiniginių įnašų.
 B punkte nurodytos išlaidos neatitinka bendrosios
 įmonės „Švarus dangus 2“ finansinės paramos teikimo
 sąlygų. Atitinkama veikla nurodoma papildomos veiklos plane, kuriame
 pateikiama apskaičiuota tų įnašų vertė.
 3. Bendrosios įmonės
 „Švarus dangus 2“ nariai, kiti nei Sąjunga, iki kiekvienų metų
 sausio 31 d. bendrosios įmonės „Švarus dangus 2“ valdybai
 pateikia ataskaitą apie 2 dalyje nurodytų įnašų, skirtų
 kiekvienais ankstesniais finansiniais metais, vertę.
 4. Siekiant įvertinti 2
 dalies b punkte ir I priede pateiktų įstatų 15 punkto 3 dalies b
 papunktyje nurodytus įnašus, išlaidos nustatomos pagal atitinkamų
 subjektų įprastą išlaidų apskaitos praktiką, pagal
 šalyje, kurioje įsisteigęs kiekvienas subjektas, taikomus apskaitos
 standartus ir pagal taikomus tarptautinius apskaitos standartus ir (arba)
 tarptautinius finansinės atskaitomybės standartus. Išlaidas
 patvirtina atitinkamo subjekto paskirtas nepriklausomas išorės auditorius.
 Įnašų vertinimą patikrina bendroji įmonė "Švarus
 dangus 2“. Jei lieka neaiškumų, bendroji įmonė „Švarus dangus 2“
 gali atlikti jų auditą.
 5. Komisija gali nutraukti,
 proporcingai sumažinti ar sustabdyti bendrajai įmonei „Švarus dangus 2“
 skirtą Sąjungos finansinį įnašą arba inicijuoti I
 priede pateiktų įstatų 24 punkto 2 dalyje nurodytą
 likvidavimo procedūrą, jei tie nariai ar su jais susiję
 subjektai neskiria 2 dalyje nurodytų įnašų, skiria tik jų
 dalį ar skiria juos pavėluotai.
 5 straipsnis
 Finansinės taisyklės
 Bendroji įmonė „Švarus dangus 2“
 priima savo specialiąsias finansines taisykles pagal Reglamento (ES,
 Euratomas) Nr. 966/2012 209 straipsnį ir Reglamentą (ES)
 Nr. ... [Deleguotasis reglamentas dėl VPSP taikomo pavyzdinio
 finansinio reglamento].
 6 straipsnis
 Darbuotojai
 1. Bendrosios įmonės
 „Švarus dangus 2“ darbuotojams taikomi Europos Sąjungos
 pareigūnų tarnybos nuostatai ir Kitų tarnautojų
 įdarbinimo sąlygos, nustatyti Tarybos reglamentu (EEB, Euratomas,
 EAPB) Nr. 259/68[16],
 ir Sąjungos institucijų tarpusavio susitarimu priimtos tų
 Tarnybos nuostatų ir tų Kitų tarnautojų įdarbinimo
 sąlygų įgyvendinimo taisyklės.
 2. Bendrosios įmonės
 „Švarus dangus 2“ darbuotojų atžvilgiu valdyba naudojasi
 įgaliojimais, kurie Tarnybos nuostatuose suteikti paskyrimų tarnybai,
 o Kitų tarnautojų įdarbinimo sąlygose – institucijai,
 įgaliotai sudaryti darbo sutartis (toliau – paskyrimų tarnybos
 įgaliojimai).
 Laikydamasi Tarnybos nuostatų 110 straipsnio
 valdyba priima sprendimą, pagrįstą Tarnybos nuostatų 2
 straipsnio 1 dalimi ir Kitų tarnautojų įdarbinimo
 sąlygų 6 straipsniu, dėl atitinkamų paskyrimų tarnybos
 įgaliojimų perdavimo vykdomajam direktoriui ir sąlygų,
 kuriomis tas įgaliojimų perdavimas gali būti sustabdytas, apibrėžimo.
 Vykdomajam direktoriui leidžiama atlikti perįgaliojimą.
 Kai to reikia dėl išimtinių
 aplinkybių, valdyba gali priimti sprendimą laikinai sustabdyti
 paskyrimų tarnybos įgaliojimų perdavimą vykdomajam
 direktoriui bei jo įvykdytą perįgaliojimą, kad jais naudotųsi
 pati arba perduotų vienam iš savo narių arba bendrosios įmonės
 darbuotojui, kitam nei vykdomasis direktorius.
 3. Valdyba priima Tarnybos
 nuostatų ir Kitų tarnautojų įdarbinimo sąlygų
 įgyvendinimo taisykles, laikydamasi Tarnybos nuostatų 110 straipsnio.
 4. Darbuotojų ištekliai
 nustatomi bendrosios įmonės „Švarus dangus 2“ personalo etatų
 planu, kuriame laikantis jos metinio biudžeto nurodomas laikinų etatų
 skaičius pagal pareigų grupę bei lygį ir sutartininkų
 skaičius, išreikštas visos darbo dienos ekvivalentu.
 5. Bendrosios įmonės
 „Švarus dangus 2“ personalą sudaro laikinieji darbuotojai ir
 sutartininkai.
 6. Visas su darbuotojais
 susijusiais išlaidas padengia bendroji įmonė „Švarus dangus 2“.
 7 straipsnis
 Deleguotieji nacionaliniai ekspertai ir stažuotojai
 1. Bendrojoje įmonėje
 „Švarus dangus 2“ gali dirbti jos neįdarbinti deleguotieji nacionaliniai
 ekspertai ir stažuotojai. Deleguotųjų nacionalinių ekspertų
 skaičius, išreikštas visos darbo dienos ekvivalentu, įtraukiamas
 į informaciją apie personalą, kaip numatyta šio reglamento 6
 straipsnio 4 dalyje, laikantis metinio biudžeto.
 2. Valdyba priima
 sprendimą, kuriuo nustatomos nacionalinių ekspertų delegavimo
 į bendrąją įmonę „Švarus dangus 2“ ir stažuotojų
 darbo taisyklės.
 8 straipsnis
 Privilegijos ir imunitetai
 Bendrajai įmonei „Švarus dangus 2“ ir jos
 personalui taikomas Protokolas dėl Europos Sąjungos privilegijų
 ir imunitetų.
 9 straipsnis
 Bendrosios įmonės „Švarus dangus 2“ atsakomybė
 1. Sutartinė bendrosios
 įmonės „Švarus dangus 2“ atsakomybė reglamentuojama
 sutartinėmis nuostatomis ir konkrečiam susitarimui, sprendimui ar
 sutarčiai taikoma teise.
 2. Nesutartinės
 atsakomybės atveju bendroji įmonė „Švarus dangus 2“ pagal
 bendrus valstybių narių teisės principus atlygina bet kokią
 žalą, kurią eidami savo pareigas padaro jos darbuotojai.
 3. Bet kokie bendrosios įmonės
 „Švarus dangus 2“ mokėjimai, susiję su 1 ir 2 dalyse nurodyta
 atsakomybe, ir dėl to patirtos sąnaudos ir išlaidos laikomos
 bendrosios įmonės „Švarus dangus 2“ išlaidomis ir padengiamos
 naudojant bendrosios įmonės „Švarus dangus 2“ išteklius.
 4. Bendroji įmonė
 „Švarus dangus 2“ prisiima visą atsakomybę už savo
 įsipareigojimų vykdymą.
 10 straipsnis
 Teisingumo Teismo jurisdikcija ir taikytina teisė
 1. Teisingumo Teismo
 jurisdikcijai priklauso spręsti Sutartyje nurodytomis sąlygomis ir
 tokiais atvejais:
 (a)
 kilus narių ginčui, kuris siejasi su šio
 reglamento dalyku;
 (b)
 pagal visas arbitražines išlygas, įtrauktas
 į bendrosios įmonės „Švarus dangus 2“ sudarytus susitarimus,
 sprendimus ar sutartis;
 (c)
 kilus ginčams, susijusiems su kompensacijomis
 už žalą, kurią eidami savo pareigas padarė bendrosios
 įmonės „Švarus dangus 2“ darbuotojai;
 (d)
 kilus bendrosios įmonės „Švarus dangus 2“
 ir jos darbuotojų ginčui srityje, kuri reglamentuojama Europos
 Sąjungos pareigūnų tarnybos nuostatais ir Kitų
 tarnautojų įdarbinimo sąlygomis, ir tuose dokumentuose
 nurodytomis sąlygomis.
 2. Šiame reglamente ar kituose
 Sąjungos teisės aktuose nenumatytiems atvejams taikoma šalies,
 kurioje yra bendrosios įmonės „Švarus dangus 2“ buveinė,
 teisė.
 11 straipsnis
 Vertinimas
 1. Komisija iki 2017 m. gruodžio
 31 d. atlieka bendrosios įmonės „Švarus dangus 2“ tarpinį
 vertinimą. Vertinimo išvadas ir savo pastabas Komisija iki 2018 m.
 birželio 30 d. nusiunčia Europos Parlamentui ir Tarybai.
 2. Remdamasi 1 dalyje nurodyto
 tarpinio vertinimo išvadomis Komisija gali imtis priemonių pagal 4
 straipsnio 5 dalį arba kitų atitinkamų veiksmų.
 3. Per šešis mėnesius po
 bendrosios įmonės „Švarus dangus 2“ likvidavimo, bet ne vėliau
 kaip per dvejus metus nuo I priede pateiktų įstatų 24 punkte
 nurodytos likvidavimo procedūros inicijavimo, Komisija atlieka bendrosios
 įmonės „Švarus dangus 2“ galutinį vertinimą. To galutinio
 vertinimo rezultatai nusiunčiami Europos Parlamentui ir Tarybai.
 12 straipsnis
 Biudžeto įvykdymo patvirtinimas
 1. Biudžeto įvykdymo
 patvirtinimas, susijęs su Sąjungos įnašu į
 bendrąją įmonę „Švarus dangus 2“, yra biudžeto
 įvykdymo patvirtinimo, kurį, gavęs Tarybos rekomendaciją,
 Komisijai suteikia Europos Parlamentas pagal Sutarties 319 straipsnyje nustatytą
 procedūrą, dalis.
 2. Bendroji įmonė
 „Švarus dangus 2“ visapusiškai bendradarbiauja su biudžeto įvykdymo
 patvirtinimo procedūroje dalyvaujančiomis institucijomis ir prireikus
 pateikia visą reikalingą papildomą informaciją. Todėl
 jos gali būti paprašyta atsiųsti atstovą į susitikimus su
 institucijomis ar įstaigomis ir suteikti paramą Komisijos
 įgaliotajam leidimus suteikiančiam pareigūnui.
 13 straipsnis
 Ex post auditai
 1. Netiesioginės veiklos
 išlaidų ex post auditus bendroji įmonė „Švarus dangus 2“
 atlieka pagal Reglamento (ES) Nr. .../2013 [bendroji programa
 „Horizontas 2020“] 23 straipsnį, kaip bendrosios programos
 „Horizontas 2020“ netiesioginės veiklos dalį.
 2. Siekdama užtikrinti
 nuoseklumą Komisija gali nuspręsti atlikti 1 dalyje nurodytus
 auditus.
 14 straipsnis
 Narių finansinių interesų apsauga
 1. Nepažeisdama I priede
 pateiktų įstatų 20 punkto 4 dalies, bendroji įmonė
 „Švarus dangus 2“ suteikia Komisijos darbuotojams, kitiems jos įgaliotiems
 asmenims ir Audito Rūmams prieigą prie jos objektų, patalpų
 ir visos informacijos, įskaitant informaciją elektroniniu formatu,
 kurios jiems reikia atliekant auditus.
 2. Europos kovos su
 sukčiavimu tarnyba (OLAF) gali atlikti tyrimus, įskaitant patikras ir
 patikrinimus vietoje, remdamasi 1999 m. gegužės 25 d. Europos
 Parlamento ir Tarybos reglamento (EB) Nr. 1073/1999 dėl Europos kovos
 su sukčiavimu tarnybos (OLAF) atliekamų tyrimų[17] ir 1996 m. lapkričio
 11 d. Tarybos reglamento (Euratomas, EB) Nr. 2185/96 dėl
 Komisijos atliekamų patikrinimų ir inspektavimų vietoje siekiant
 apsaugoti Europos Bendrijų finansinius interesus nuo sukčiavimo ir
 kitų pažeidimų[18]
 nuostatomis ir procedūromis, kad nustatytų sukčiavimo,
 korupcijos arba kitos neteisėtos veiklos, kenkiančios Sąjungos
 finansiniams interesams, atvejus, susijusius su susitarimu, sprendimu arba
 sutartimi, finansuojamais pagal šį reglamentą.
 3. Nepažeidžiant 1 ir 2
 dalių, sutartyse, susitarimuose ir sprendimuose, kurie sudaryti
 įgyvendinant šį reglamentą, numatomos nuostatos, kuriomis
 Komisija, bendroji įmonė „Švarus dangus 2“, Audito Rūmai ir OLAF
 aiškiai įgaliojami atlikti tokius auditus ir tyrimus atitinkamai pagal
 kiekvieno jų įgaliojimus.
 4. Bendroji įmonė
 „Švarus dangus 2“ užtikrina, kad jos narių finansiniai interesai
 būtų tinkamai saugomi, atlikdama arba pavesdama atlikti tinkamą
 vidaus ir išorės kontrolę.
 5. Bendroji įmonė
 „Švarus dangus 2“ prisijungia prie 1999 m. gegužės 25 d. Tarpinstitucinio
 Europos Parlamento, Tarybos ir Komisijos susitarimo dėl OLAF
 atliekamų vidaus tyrimų[19].
 Bendroji įmonė „Švarus dangus 2“ patvirtina būtinas priemones,
 kurios reikalingos OLAF atliekamiems vidaus tyrimams palengvinti.
 15 straipsnis
 Konfidencialumas
 Nepažeisdama 16 straipsnio, bendroji
 įmonė „Švarus dangus 2“ užtikrina neskelbtinos informacijos, kurios
 atskleidimas galėtų pakenkti jos narių ar jos veikloje
 dalyvaujančių subjektų interesams, apsaugą.
 16 straipsnis
 Skaidrumas
 1. Bendrosios įmonės
 „Švarus dangus 2“ turimiems dokumentams taikomas Europos Parlamento ir Tarybos
 reglamentas (EB) Nr. 1049/2001 dėl galimybės visuomenei susipažinti
 su Europos Parlamento, Tarybos ir Komisijos dokumentais[20].
 2. Bendrosios įmonės
 „Švarus dangus 2“ valdyba gali patvirtinti praktines Reglamento (EB) Nr.
 1049/2001 įgyvendinimo priemones.
 3. Nepažeidžiant 10 straipsnio,
 bendrosios įmonės „Švarus dangus 2“ pagal Reglamento (EB) Nr.
 1049/2001 8 straipsnį priimti sprendimai gali būti skundžiami
 Ombudsmenui Sutarties 228 straipsnyje nustatyta tvarka.
 4. Bendroji įmonė
 „Švarus dangus 2“ patvirtina praktines
 2006 m. rugsėjo 6 d. Europos Parlamento ir Tarybos
 reglamento (EB) Nr. 1367/2006 dėl Orhuso konvencijos dėl
 teisės gauti informaciją, visuomenės dalyvavimo priimant
 sprendimus ir teisės kreiptis į teismus aplinkosaugos klausimais
 nuostatų taikymo Bendrijos institucijoms ir organams[21] įgyvendinimo priemones.
 17 straipsnis
 Dalyvavimo ir sklaidos taisyklės
 Bendrosios įmonės „Švarus dangus 2“
 finansuojamiems veiksmams taikomas Reglamentas (ES) Nr. ... [„Horizonto
 2020“ dalyvavimo ir sklaidos taisyklės]. Laikantis to reglamento, bendroji
 įmonė „Švarus dangus 2“ laikoma finansuojančiąja
 įstaiga ir teikia finansinę paramą netiesioginei veiklai, kaip
 nurodyta I priede pateiktų įstatų 2 punkte.
 18 straipsnis
 Priimančiosios valstybės parama
 Bendroji įmonė „Švarus dangus 2“ ir
 valstybė, kurioje yra jos buveinė, gali sudaryti administracinį
 susitarimą dėl privilegijų, imunitetų ir kitos paramos,
 kurią ta valstybė turi teikti bendrajai įmonei „Švarus dangus
 2“.
 19 straipsnis
 Panaikinimas ir pereinamojo laikotarpio nuostatos
 1. Reglamentas (EB) Nr. 71/2008
 panaikinamas nuo 2014 m. sausio 1 d.
 2. Nepažeidžiant 1 dalies, pagal
 Reglamentą (EB) Nr. 71/2008 pradėti veiksmai ir su tais
 veiksmais susiję finansiniai įsipareigojimai juo reglamentuojami iki
 jų įgyvendinimo užbaigimo.
 Veiksmai, kurių imtasi pagal kvietimus teikti
 paraiškas, numatytus metiniuose įgyvendinimo planuose, priimtuose pagal
 Reglamentą (EB) Nr. 71/2008, taip pat laikomi pagal tą
 reglamentą pradėtais veiksmais.
 Į 11 straipsnio 1 dalyje nurodytą
 tarpinį vertinimą įtraukiamas galutinis bendrosios
 įmonės „Švarus dangus“ veiklos pagal Reglamentą (EB)
 Nr. 71/2008 vertinimas.
 3. Šis reglamentas nedaro
 poveikio darbuotojų, įdarbintų pagal Reglamentą (EB)
 Nr. 71/2008, teisėms ir pareigoms.
 Pirmoje pastraipoje nurodytų darbuotojų
 įdarbinimo sutartys pagal šį reglamentą gali būti
 atnaujinamos laikantis Tarnybos nuostatų.
 Visų pirma, pagal Reglamentą (EB)
 Nr. 71/2008 paskirtas vykdomasis direktorius likusiam kadencijos
 laikotarpiui yra paskiriamas nuo 2014 m. sausio 1 d. eiti šiame reglamente
 numatytas vykdomojo direktoriaus pareigas. Kitos sutarties sąlygos
 nekinta.
 4. Jei nariai pagal
 Reglamentą (EB) Nr. 71/2008 nesutaria kitaip, visos teisės ir
 pareigos, įskaitant narių turtą, įsiskolinimus ar
 įsipareigojimus, atsiradusius pagal tą reglamentą, yra
 perduodamos nariams pagal šį reglamentą.
 5. Visi pagal Reglamentą
 (EB) Nr. 71/2008 nepanaudoti asignavimai perduodami bendrajai įmonei
 „Švarus dangus 2“.
 20 straipsnis
 Įsigaliojimas
 Šis reglamentas įsigalioja
 dvidešimtą dieną po jo paskelbimo Europos Sąjungos
 oficialiajame leidinyje.
 Šis reglamentas yra privalomas visas
 ir tiesiogiai taikomas visose valstybėse narėse.
 Priimta Briuselyje
 Tarybos
 vardu
 Pirmininkas
 I PRIEDAS. BENDROSIOS ĮMONĖS
 „ŠVARUS DANGUS 2“ ĮSTATAI
 1. Apibrėžtys
 (a)
 Asocijuotasis narys – pagal Reglamentą (EB)
 Nr. 71/2008 atrinktas juridinis asmuo, kuris priėmė šiuos
 įstatus pasirašydamas pritarimo raštą ir kurio narystė
 nutraukiama, kai tik užbaigiama pagal Reglamentą (EB) Nr. 71/2008
 inicijuota veikla, kurioje jis dalyvauja, bet kuriuo atveju ne vėliau kaip
 2017 m. gruodžio 31 d.;
 (b)
 Pagrindinis partneris – ITPPP arba NODP veikloje
 arba horizontaliojo lygmens veikloje dalyvaujantis juridinis asmuo, atrinktas
 paskelbus kvietimą teikti paraiškas, kaip nustatyta 4 punkto 2 dalyje, ir
 kuris priėmė šiuos įstatus pasirašydamas pritarimo raštą;
 (c)
 NODP – viena iš 11 punkte nustatytų
 naujoviškų orlaivių demonstravimo platformų;
 (d)
 ITPPP – 11 punkte nustatytų
 integruotųjų technologijų parodomųjų pavyzdžių
 padalinys;
 (e)
 Lyderis – vieno iš ITPPP arba NODP arba
 horizontaliojo lygmens veiklos vykdytojų vienas iš lyderių;
 (f)
 Dalyvaujantis filialas – susijęs subjektas,
 kaip apibrėžta Reglamento ... [programos „Horizontas 2020“ dalyvavimo
 taisyklės] 2 straipsnio 1 dalyje, kuris atitinkamuose dotacijų
 susitarimuose arba sprendimuose nustatytomis sąlygomis vykdo atitinkamo
 ITPPP lyderio, asocijuotojo nario arba pagrindinio partnerio veiklą;
 (g)
 Horizontaliojo lygmens veikla – keletui ITPPP ir
 (arba) NODP svarbi veikla, kurią reikia koordinuoti ir valdyti visų
 ITPPP ir (arba) NODP lygmeniu, kad būtų optimaliai siekiama
 bendrų programos „Švarus dangus“ tikslų;
 (h)
 TV – technologijų vertintojas.
 2. Užduotys
 Bendrosios įmonės „Švarus dangus 2“
 užduotys:
 (a)
 finansiškai remti mokslinių tyrimų ir
 inovacijų netiesioginę veiklą, visų pirma dotacijomis;
 (b)
 vykdant horizontaliojo lygmens veiklą
 suvienyti įvairius ITPPP ir NODP, ypatingą dėmesį skiriant
 pažangioms technologijoms ir natūralaus dydžio parodomųjų
 pavyzdžių kūrimui;
 (c)
 telkti ITPPP, NODP ir horizontaliojo lygmens
 veiklos vykdytojų pastangas, kad būtų gauti esminiai rezultatai,
 padėsiantys siekti Sąjungos aplinkos apsaugos ir konkurencingumo
 tikslų;
 (d)
 stiprinti technologinio patvirtinimo procesą,
 siekiant nustatyti ir pašalinti būsimo gaminių pateikimo į
 rinką kliūtis;
 (e)
 sutelkti naudotojų reikalavimus, kad
 investicijos į mokslinius tyrimus ir plėtrą būtų
 orientuotos į sprendimus, susijusius su eksploatavimu ir tinkamumu
 pateikti į rinką;
 (f)
 užtikrinti viešojo pirkimo sutarčių
 sudarymą prireikus skelbiant konkursus;
 (g)
 telkti reikalingas viešojo ir privačiojo
 sektorių lėšas;
 (h)
 užtikrinti nacionalinės ir tarptautinės
 veiklos ryšį bendrosios įmonės „Švarus dangus 2“ techninėje
 srityje, visų pirma su bendrąja įmone SESAR[22];
 (i)
 skatinti MVĮ dalyvauti jos veikloje laikantis
 septintosios bendrosios mokslinių tyrimų programos ir programos
 „Horizontas 2020“ tikslų;
 (j)
 plėtoti glaudų bendradarbiavimą su
 atitinkamos veiklos vykdytojais Europos (visų pirma pagal bendrąsias
 programas), nacionaliniu ir tarptautiniu mastu bei užtikrinti jos
 koordinavimą;
 (k)
 vykdyti informacijos, komunikacijos, panaudojimo ir
 sklaidos veiklą taikant, mutatis mutandis, Reglamento (ES)
 Nr. .../2013 [bendroji programa „Horizontas 2020“] 22 straipsnio
 nuostatas;
 (l)
 atlikti visas kitas užduotis, reikalingas šio
 reglamento 2 straipsnyje nurodytiems tikslams pasiekti.
 3. Nariai
 1. Bendrosios įmonės
 „Švarus dangus 2“ nariai:
 (a)
 Sąjunga, atstovaujama Komisijos,
 (b)
 šio reglamento II priede išvardyti lyderiai ir
 asocijuotieji nariai, kai priims šiuos įstatus pritarimo raštu, ir
 pagrindiniai partneriai, kurie bus atrinkti pagal 4 punkto 2 dalį.
 2. Nariai, kiti nei
 Sąjunga, vadinami bendrosios įmonės „Švarus dangus 2“
 privačiais nariais.
 4. Narystės pakeitimai
 1. Bet kuris juridinis asmuo,
 įsisteigęs valstybėje narėje ar prie bendrosios programos
 „Horizontas 2020“ prisijungusioje asocijuotoje šalyje, pagal 2 dalį gali
 pateikti prašymą tapti bendrosios įmonės „Švarus dangus 2“
 pagrindiniu partneriu, jeigu jis prisideda prie 15 punkte nurodyto finansavimo,
 kad būtų pasiekti šio reglamento 2 straipsnyje nustatyti bendrosios
 įmonės „Švarus dangus 2“ tikslai, ir priima bendrosios
 įmonės „Švarus dangus 2“ įstatus.
 2. Bendrosios įmonės
 „Švarus dangus 2“ pagrindiniai partneriai ir jų atitinkami filialai
 atrenkami vykdant atvirą, nediskriminuojantį ir konkurencingą
 konkursą bei atlikus nepriklausomą vertinimą. Konkursai skelbiami
 atsiradus esminių gebėjimų įgyvendinti programą
 poreikiui. Jie skelbiami „Švarus dangus“ interneto svetainėje, perduodami
 per valstybių atstovų grupę ir kitais kanalais, kad
 būtų užtikrintas kuo platesnis dalyvavimas.
 3. Bet kuris bendrosios
 įmonės „Švarus dangus 2“ narys gali nutraukti savo narystę.
 Nutraukimas neatšaukiamai įsigalioja praėjus šešiems mėnesiams
 nuo pranešimo kitiems nariams. Nuo to momento buvę nariai atleidžiami nuo
 visų įsipareigojimų, išskyrus tuos, kuriuos bendroji įmonė
 „Švarus dangus 2“ patvirtino ar prisiėmė iki narystės
 nutraukimo.
 4. Negavus išankstinio valdybos
 pritarimo narystė bendrojoje įmonėje „Švarus dangus 2“ negali
 būti perduota trečiajai šaliai.
 5. Kai tik pagal šį
 punktą įvyksta narystės pokyčių, bendroji
 įmonė „Švarus dangus 2“ savo interneto svetainėje nedelsdama
 paskelbia atnaujintą bendrosios įmonės „Švarus dangus 2“
 narių sąrašą ir nurodo pokyčių įsigaliojimo
 datą.
 6. Asocijuotųjų
 narių narystė automatiškai nutraukiama, kai tik užbaigiama pagal
 Reglamentą (EB) Nr. 71/2008 inicijuota veikla, kurioje jie dalyvauja, bet
 kuriuo atveju ne vėliau kaip 2017 m. gruodžio 31 d.
 5. Bendrosios įmonės „Švarus
 dangus 2“ darbo organizavimas
 1. Bendrosios
 įmonės „Švarus dangus 2“ organai yra:
 (a)
 valdyba,
 (b)
 vykdomasis direktorius,
 (c)
 valdymo komitetai,
 (d)
 mokslinis komitetas,
 (e)
 valstybių atstovų grupė.
 2. Mokslinis komitetas ir
 valstybių atstovų grupė yra bendrosios įmonės „Švarus
 dangus 2“ patariamieji organai.
 6. Valdybos sudėtis
 Valdybą sudaro:
 (a)
 vienas Komisijos atstovas,
 (b)
 po vieną kiekvieno lyderio atstovą,
 (c)
 po vieną kiekvieno ITPPP
 asocijuotųjų narių arba pagrindinių partnerių
 atstovą,
 (d)
 po vieną kiekvieno NODP pagrindinių
 partnerių atstovą.
 7. Valdybos veikimas
 1. Komisijos atstovui priklauso
 50 % balsavimo teisių. Komisijos balsas yra nedalomas. Kiekvienas
 kitas atstovas turi vienodą balsų skaičių. Atstovai deda
 visas įmanomas pastangas susitarti. Nesusitarus valdyba priima sprendimus
 bent 75 % visų balsų, įskaitant balsus tų, kurie
 posėdyje nedalyvauja, dauguma.
 2. Valdyba dvejiems metams
 išsirenka pirmininką.
 3. Valdyba rengia eilinius
 posėdžius bent du kartus per metus. Ji gali sušaukti neeilinius
 posėdžius Komisijos, privačių narių atstovų daugumos
 arba pirmininko prašymu. Valdybos posėdžius sušaukia jos pirmininkas; jie
 paprastai vyksta bendrosios įmonės „Švarus dangus 2“ buveinėje.
 Vykdomasis direktorius turi teisę dalyvauti
 svarstymuose, tačiau neturi balsavimo teisės.
 Valstybių atstovų grupės
 pirmininkas turi teisę dalyvauti valdybos posėdžiuose stebėtojo
 teisėmis.
 Valdyba gali į savo posėdžius pakviesti
 kitus asmenis, ypač Sąjungos regionų valdžios institucijų
 atstovus, dalyvauti stebėtojų teisėmis.
 Narių atstovai nėra asmeniškai atsakingi
 už veiksmus, kuriuos įvykdė kaip atstovai valdyboje.
 Valdyba priima savo darbo tvarkos taisykles.
 Prireikus valdyba priima laikinas priemones.
 8. Valdybos užduotys
 1. Valdyba bendrai atsako už
 bendrosios įmonės „Švarus dangus 2“ strateginę kryptį bei
 veiklą ir prižiūri tos veiklos įgyvendinimą.
 2. Konkrečios valdybos
 užduotys:
 (a)
 pagal 4 punktą vertinti, tenkinti arba atmesti
 prašymus dėl naujos narystės;
 (b)
 spręsti dėl nario, kuri nevykdo
 įsipareigojimų, narystės bendrojoje įmonėje „Švarus
 dangus 2“ nutraukimo;
 (c)
 tvirtinti bendrosios įmonės „Švarus
 dangus 2“ finansines taisykles pagal šio reglamento 5 straipsnį;
 (d)
 priimti bendrosios įmonės „Švarus dangus
 2“ metinį biudžetą (įskaitant etatų planą), nurodant
 laikinus etatus pagal pareigų grupę ir lygį, taip pat
 sutartininkų ir deleguotųjų nacionalinių ekspertų skaičių,
 išreikštą visos darbo dienos ekvivalentu;
 (e)
 darbuotojų atžvilgiu vykdyti paskyrimų
 tarnybos įgaliojimus pagal šio reglamento 6 straipsnio 2 dalį;
 (f)
 paskirti ir atleisti vykdomąjį
 direktorių, pratęsti jo kadenciją, teikti jam rekomendacijas ir
 stebėti jo darbo rezultatus;
 (g)
 pagal vykdomojo direktoriaus rekomendaciją
 patvirtinti 10 punkto 5 dalyje numatyto programų biuro organizacinę
 struktūrą;
 (h)
 priimti darbo planą ir atitinkamas
 išlaidų sąmatas pagal vykdomojo direktoriaus pasiūlymą,
 pasikonsultavus su moksliniu komitetu ir valstybių atstovų grupe;
 (i)
 tvirtinti šio reglamento 4 straipsnio 2 dalies b
 punkte nurodytą papildomos veiklos planą pagal privačių
 narių pasiūlymą ir pasikonsultavus, kai tinka, su ad hoc
 patariamąja grupe;
 (j)
 tvirtinti metines sąskaitas;
 (k)
 tvirtinti metinę veiklos ataskaitą,
 įskaitant atitinkamas išlaidas;
 (l)
 prireikus imtis priemonių, kad būtų
 įsteigta bendrosios įmonės „Švarus dangus 2“ vidaus audito
 grupė;
 (m)
 tvirtinti konkursus ir, kai tinka, su jais
 susijusias teikimo, vertinimo, atrankos, sutarties sudarymo ir peržiūros
 taisykles;
 (n)
 tvirtinti finansuoti atrinktų
 pasiūlymų ir konkursinių pasiūlymų sąrašą;
 (o)
 nustatyti bendrosios įmonės „Švarus
 dangus 2“ komunikacijos politiką pagal vykdomojo direktoriaus
 rekomendaciją;
 (p)
 kai tinka, parengti įgyvendinimo taisykles
 pagal šio reglamento 6 straipsnio 3 dalį;
 (q)
 kai tinka, parengti nacionalinių ekspertų
 delegavimo į bendrąją įmonę „Švarus dangus 2“ ir
 stažuotojų darbo taisykles laikantis šio reglamento 7 straipsnio;
 (r)
 kai tinka, įsteigti patariamąsias grupes,
 kurios papildo bendrosios įmonės „Švarus dangus 2“ organus;
 (s)
 kai tinka, bet kurio bendrosios įmonės
 „Švarus dangus 2“ nario siūlymu teikti Komisijai prašymus iš dalies
 pakeisti šį reglamentą;
 (t)
 atsakyti už visas užduotis, kurias bendroji
 įmonė „Švarus dangus 2“ gali paskirti vykdyti vienam iš savo
 organų, tačiau jų nėra jiems konkrečiai paskyrusi.
 9. Vykdomojo direktoriaus skyrimas,
 atleidimas ar kadencijos pratęsimas
 1. Vykdomąjį
 direktorių skiria valdyba iš Komisijos pasiūlytų kandidatų
 sąrašo po atviros ir skaidrios atrankos procedūros. Prireikus,
 Komisija į atrankos procedūrą įtraukia kitų bendrosios
 įmonės „Švarus dangus 2“ narių atstovus.
 Visų pirma, kitiems bendrosios
 įmonės „Švarus dangus 2“ nariams užtikrinamas tinkamas atstovavimas
 atrankos procedūros pirminės atrankos etape. Tuo tikslu privatūs
 nariai bendru sutarimu valdybos vardu paskiria atstovą ir
 stebėtoją.
 2. Vykdomasis direktorius yra
 vienas iš darbuotojų ir yra įdarbinamas kaip bendrosios
 įmonės „Švarus dangus 2“ laikinasis darbuotojas pagal Sąjungos
 Kitų tarnautojų įdarbinimo sąlygų 2 straipsnio a punktą.
 Sudarant sutartį su vykdomuoju direktoriumi
 bendrajai įmonei „Švarus dangus 2“ atstovauja valdybos pirmininkas.
 3. Vykdomasis direktorius
 skiriamas trejų metų kadencijai. Iki to laikotarpio pabaigos
 Komisija, jei tinka, kartu su privačiais nariais įvertina vykdomojo
 direktoriaus darbo rezultatus ir bendrosios įmonės „Švarus dangus 2“
 būsimas užduotis bei iššūkius.
 4. Komisijos pasiūlymu,
 kuriame atsižvelgiama į 3 dalyje nurodytą vertinimą, valdyba
 gali vieną kartą ne ilgiau kaip penkeriems metams pratęsti
 vykdomojo direktoriaus kadenciją.
 5. Vykdomasis direktorius, kurio
 kadencija buvo pratęsta, pasibaigus laikotarpiui negali dalyvauti kitoje
 atrankos į tas pačias pareigas procedūroje.
 6. Atleisti vykdomąjį
 direktorių savo sprendimu gali tik valdyba, gavusi Komisijos, jei tinka,
 kartu su privačiais nariais pateiktą pasiūlymą.
 10. Vykdomojo direktoriaus užduotys
 1. Vykdomasis direktorius yra
 vykdomasis vadovas, atsakingas už kasdienį bendrosios įmonės
 „Švarus dangus 2“ valdymą vadovaujantis valdybos sprendimais.
 2. Vykdomasis direktorius yra
 bendrosios įmonės „Švarus dangus 2“ teisinis atstovas. Jis yra
 atskaitingas valdybai.
 3. Vykdomasis direktorius vykdo
 bendrosios įmonės „Švarus dangus 2“ biudžetą.
 4. Vykdomasis direktorius
 visų pirma nepriklausomai atlieka tokias užduotis:
 (a)
 parengia ir pateikia valdybai priimti metinio
 biudžeto projektą su atitinkamu personalo etatų planu, nurodydamas
 laikinus etatus pagal lygį ir pareigų grupę, taip pat
 sutartininkų ir deleguotųjų nacionalinių ekspertų
 skaičių, išreikštą visos darbo dienos ekvivalentu;
 (b)
 parengia ir teikia valdybai tvirtinti darbo
 planą ir atitinkamas išlaidų sąmatas;
 (c)
 teikia valdybai tvirtinti metines sąskaitas;
 (d)
 parengia ir teikia valdybai tvirtinti metinę
 veiklos ataskaitą ir atitinkamas išlaidas;
 (e)
 sprendžia ITPPP arba NODP vidaus ginčus kaip
 antroji instancija;
 (f)
 sprendžia ginčus tarp ITPPP arba tarp NODP
 kaip pirmoji instancija;
 (g)
 prižiūri kvietimus teikti paraiškas,
 kurių turinį ir temas pasiūlo atitinkamo ITPPP arba NODP valdymo
 komitetas, atsižvelgdamas į programos tikslus, ir teikia valdybai
 tvirtinti finansuoti atrinktų veiksmų sąrašą;
 (h)
 pasirašo konkrečius susitarimus ar sprendimus;
 (i)
 pasirašo viešojo pirkimo sutartis;
 (j)
 įgyvendina bendrosios įmonės „Švarus
 dangus 2“ komunikacijos politiką;
 (k)
 organizuoja, orientuoja ir prižiūri bendrosios
 įmonės „Švarus dangus 2“ veiklą ir darbuotojus pagal valdybos
 suteiktus įgaliojimus, kaip nustatyta šio reglamento 6 straipsnio 2
 dalyje;
 (l)
 nustato efektyvią ir veiksmingą vidaus
 kontrolės sistemą, užtikrina jos veikimą ir valdybai praneša
 apie visus jos reikšmingus pakeitimus;
 (m)
 užtikrina rizikos vertinimo ir rizikos valdymo
 įgyvendinimą;
 (n)
 imasi kitų priemonių, kurių reikia
 bendrosios įmonės „Švarus dangus 2“ tikslų įgyvendinimo
 pažangai įvertinti;
 (o)
 atlieka visas kitas valdybos vykdomajam direktoriui
 pavestas ar perduotas užduotis;
 (p)
 užtikrina įvairių ITPPP, NODP ir
 horizontaliojo lygmens veiklos koordinavimą, imasi tinkamų
 veiksmų sąsajoms valdyti, vengia netinkamo projektų sutapimo ir
 palankiai vertina ITPPP, NODP ir horizontaliojo lygmens veiklos sinergijas;
 (q)
 siūlo valdybai techninio turinio ir biudžeto
 asignavimų ITPPP, NODP ir horizontaliojo lygmens veiklai patikslinimus;
 (r)
 užtikrina veiksmingą technologijų
 vertintojo, NODP ir ITPPP ryšių palaikymą, taip pat užtikrina, kad
 būtų laikomasi reikiamų duomenų perdavimo technologijų
 vertintojui terminų;
 (s)
 pirmininkauja technologijų vertintojo valdymo
 organui ir užtikrina, kad būtų imtasi visų tinkamų
 priemonių, kad technologijų vertintojas galėtų vykdyti savo
 užduotis, kaip aprašyta 12 punkte;
 (t)
 užtikrina, kad suplanuotų tikslų
 būtų siekiama laikantis grafikų, koordinuoja ITPPP ir NODP
 veiklą bei stebi jos pažangą, prireikus siūlo koreguoti tikslus
 ir susijusius grafikus;
 (u)
 stebi ITPPP ir NODP pažangą siekiant aplinkos
 apsaugos tikslų, visų pirma remiantis technologijų vertintojo
 vertinimais;
 (v)
 tvirtina visus biudžetinius perskirstymus,
 neviršijančius 10 % metinių biudžeto asignavimų, iš vieno
 ITPPP ir (arba) NODP kitam;
 5. Vykdomasis
 direktorius įsteigia programų biurą, už kurį yra atsakingas
 ir kuris vykdo visas pagal šį reglamentą atsirandančias
 pagalbines užduotis. Programų biure dirba bendrosios įmonės
 „Švarus dangus 2“ darbuotojai; jis visų pirma atlieka šias užduotis:
 (a)
 teikia paramą kuriant ir valdant tinkamą
 apskaitos sistemą pagal bendrosios įmonės „Švarus dangus 2“
 finansines taisykles;
 (b)
 administruoja kvietimus teikti paraiškas, kaip
 numatyta darbo plane, ir administruoja bei koordinuoja susitarimus ar
 sprendimus;
 (c)
 teikia nariams ir kitiems bendrosios
 įmonės „Švarus dangus 2“ organams visą informaciją ir
 paramą, kurių jiems reikia savo pareigoms atlikti, ir tenkina jų
 specialius prašymus;
 (d)
 atlieka bendrosios įmonės „Švarus dangus
 2“ organų sekretoriato funkcijas ir teikia paramą visoms valdybos
 įsteigtoms patariamosioms grupėms.
 11. Valdymo komitetai
 1. Įsteigiami šių
 ITPPP ir NODP valdymo komitetai:
 (a)
 Didelių keleivinių orlaivių NODP,
 (b)
 Regioninių orlaivių NODP,
 (c)
 Sukasparnių NODP,
 (d)
 Lėktuvo karkaso ITPPP,
 (e)
 Variklių ITPPP,
 (f)
 Sistemų ITPPP.
 Šie bendrosios įmonės „Švarus dangus“
 ITPPP valdymo komitetai ir toliau egzistuos ir veiks pagal savo
 galiojančias taisykles (dėl jų sudėties,
 posėdžių, užduočių ir darbo tvarkos taisyklių), kaip
 apibrėžta Reglamente (EB) Nr. 71/2008, kol bus užbaigti veiksmai,
 pradėti pagal Reglamentą (EB) Nr. 71/2008:
 (g)
 Pažangaus fiksuoto sparno orlaivio ITPPP,
 (h)
 Ekologiško regioninio orlaivio ITPPP,
 (i)
 Ekologiško sukasparnio ITPPP,
 (j)
 Ekologiško eksploatavimo sistemų ITPPP,
 (k)
 Tvarių ir ekologiškų variklių ITPPP,
 (l)
 Ekologiško projektavimo ITPPP.
 2. Sudėtis
 Kiekvieną valdymo komitetą sudaro:
 (a)
 pirmininkas – ITPPP arba NODP lyderio (-ų)
 aukšto rango atstovas;
 (b)
 kiekvieno ITPPP arba NODP pagrindinio partnerio
 atstovas;
 (c)
 vienas ar daugiau vykdomojo direktoriaus
 paskirtų programų biuro atstovų;
 3. Posėdžiai
 Kiekvienas valdymo komitetas į
 posėdį renkasi ne rečiau kaip kartą per tris mėnesius.
 Neeiliniai posėdžiai šaukiami pirmininko arba vykdomojo direktoriaus
 prašymu.
 Komisijos atstovas gali dalyvauti stebėtojo
 teisėmis.
 Į posėdį gali būti pakviesti
 kiti nariai, kuriuos domina ITPPP arba NODP rezultatai.
 4. Užduotys
 Kiekvienas valdymo komitetas yra atsakingas už:
 (a)
 vadovavimą vykdant savo ITPPP arba NODP
 technines funkcijas ir jų stebėseną bei sprendimų
 priėmimą bendrosios įmonės „Švarus dangus 2“ vardu visais
 atitinkamam ITPPP arba NODP rūpimais techniniais klausimais pagal
 dotacijų susitarimus ir sprendimus;
 (b)
 ataskaitų vykdomajam direktoriui teikimą
 vadovaujantis ataskaitų teikimo rodikliais, kuriuos turi apibrėžti
 bendroji įmonė „Švarus dangus 2“;
 (c)
 visų reikalingų duomenų
 technologijų vertintojui teikimą tokia forma, dėl kurios
 susitarta su technologijų vertintoju vadovaujantis valdybos
 technologijų vertintojui perduotų įgaliojimų
 sąlygomis, kad šis galėtų įvertinti duomenis;
 (d)
 išsamių metinių įgyvendinimo planų
 ITPPP ir (arba) NODP nustatymą vadovaujantis darbų planu;
 (e)
 kvietimų teikti paraiškas turinio
 pasiūlymą;
 (f)
 konsultavimą rengiant konkursų, kuriuos
 skelbs bendroji įmonė, turinį bendradarbiaujant su atitinkamais
 nariais;
 (g)
 pagrindinių partnerių atstovavimo valdyboje
 rotacijos tvarkos nustatymą. Sprendimus šiuo klausimu priima tik
 pagrindinių partnerių atstovai. Lyderių atstovai teisės
 balsuoti neturi;
 (h)
 už ITPPP ir (arba) NODP vidaus ginčų
 sprendimą;
 (i)
 siūlymą vykdomajam direktoriui keisti
 biudžeto asignavimus savo ITPPP ir (arba) NODP.
 5. Taisyklės
 Kiekvienas valdymo komitetas priima savo darbo
 tvarkos taisykles pagal visiems valdymo komitetams bendrą modelį.
 12. Technologijų vertintojas
 1. Nepriklausomas
 technologijų vertintojas, vykdantis horizontaliojo lygmens veiklą,
 vykdo veiklą visą bendrosios įmonės „Švarus dangus 2“
 veikimo laikotarpį.
 Technologijų vertintojo užduotys:
 (a)
 stebėti ir vertinti technologinių
 rezultatų, gautų atskiriems ITPPP ir NODP vykdant programos „Švarus
 dangus“ veiklą, poveikį aplinkai ir visuomenei, ypač kiekybiškai
 išreiškiant planuojamą aviacijos sektoriaus skleidžiamo bendro triukšmo
 lygio, išmetamų šiltnamio efektą sukeliančių dujų ir
 oro teršalų kiekio sumažėjimą, palyginant būsimus
 scenarijus su pagrindiniais scenarijais;
 (b)
 teikti grįžtamąją informaciją
 ITPPP ir NODP, kad jie galėtų optimizuoti savo veiklą siekdami
 jiems nustatytų atitinkamų tikslų;
 (c)
 teikti valdybai iš vykdomojo direktoriaus
 gautą informaciją apie poveikį aplinkai ir visuomenei vykdant
 iniciatyvos „Švarus dangus“ veiklą, kad valdyba galėtų imtis
 visų veiksmų, reikalingų, kad naudą pajustų visos
 iniciatyvos „Švarus dangus“ programos, palyginant atitinkamų programų
 didelius tikslus ir uždavinius;
 (d)
 reguliariai teikti vykdomajam direktoriui ir
 kitiems bendrosios įmonės organams iš narių gautą
 informaciją apie technologinius rezultatus, gautus ITPPP ir NODP vykdant
 veiklą.
 2. Technologijų vertintojo
 valdymo organui pirmininkauja vykdomasis direktorius. Jo sudėtį ir
 darbo tvarkos taisykles tvirtina valdyba remdamasi vykdomojo direktoriaus
 pasiūlymu.
 13. Mokslinis komitetas
 1. Mokslinį komitetą
 sudaro ne daugiau kaip 12 narių. Jis renka pirmininką iš savo
 narių.
 2. Nariai proporcingai
 atstovauja pasaulinio lygio akademinės bendruomenės, pramonės ir
 reguliavimo institucijų ekspertams. Visi mokslinio komiteto nariai kartu
 turi reikiamos mokslinės kompetencijos ir techninės srities
 žinių, būtinų teikiant moksliškai pagrįstas rekomendacijas
 bendrajai įmonei „Švarus dangus 2“.
 3. Valdyba nustato
 konkrečius mokslinio komiteto narių atrankos kriterijus ir
 tvarką ir paskiria jo narius. Valdyba atsižvelgia į potencialias
 kandidatūras, kurias pasiūlo valstybių atstovų grupė.
 4. Mokslinis komitetas atlieka
 šias užduotis:
 (a)
 pataria dėl mokslo prioritetų, į
 kuriuos reikia atsižvelgti darbo planuose;
 (b)
 pataria dėl mokslo laimėjimų,
 aprašytų metinėje veiklos ataskaitoje.
 5. Mokslinis komitetas
 posėdžiauja ne rečiau kaip kartą per metus. Posėdžius
 sušaukia jo pirmininkas.
 6. Mokslinis komitetas gali,
 pirmininkui sutikus, į posėdžius kviesti kitus asmenis.
 7. Mokslinis komitetas priima
 savo darbo tvarkos taisykles.
 14. Valstybių atstovų grupė
 1. Valstybių atstovų
 grupę sudaro po vieną kiekvienos valstybės narės ir
 kiekvienos bendrosios programos „Horizontas 2020“ asocijuotosios šalies
 atstovą. Ji renka pirmininką iš savo narių.
 2. Valstybių atstovų
 grupė posėdžiauja bent kartą per metus. Posėdžius sušaukia
 jos pirmininkas. Posėdžiuose dalyvauja vykdomasis direktorius ir valdybos
 pirmininkas arba jų atstovai.
 Valstybių atstovų grupės
 pirmininkas gali į jos posėdžius pakviesti kitus asmenis, ypač
 Sąjungos regionų valdžios institucijų ir MVĮ
 asociacijų atstovus, dalyvauti stebėtojų teisėmis.
 3. Valstybių atstovų
 grupė nagrinėja informaciją ir reiškia nuomonę šiais
 klausimais:
 (a)
 bendrosios įmonės „Švarus dangus 2“
 programos pažangos ir jos tikslų įgyvendinimo;
 (b)
 strateginių gairių atnaujinimo;
 (c)
 sąsajų su bendrąja programa
 „Horizontas 2020“;
 (d)
 darbo planų;
 (e)
 MVĮ dalyvavimo.
 4. Valstybių atstovų
 grupė taip pat teikia informaciją bendrajai įmonei „Švarus
 dangus 2“ ir jai tarpininkauja tokiais klausimais:
 (a)
 atitinkamų nacionalinių ar
 regioninių mokslinių tyrimų ir inovacijų programų
 būklės ir galimų bendradarbiavimo sričių,
 įskaitant aeronautikos technologijų diegimą, nustatymo;
 (b)
 konkrečių priemonių, kurių
 imamasi nacionaliniu ar regioniniu lygmeniu ir kurios susijusios su sklaidos
 renginiais, teminiais techniniais seminarais ir komunikacijos veikla.
 5. Valstybių atstovų
 grupė savo iniciatyva gali pateikti bendrajai įmonei „Švarus dangus
 2“ rekomendacijas techniniais, valdymo ir finansų klausimais, ypač
 jei jie daro poveikį nacionaliniams ar regioniniams interesams.
 Bendroji įmonė „Švarus dangus 2“
 informuoja valstybių atstovų grupę apie tolesnę
 veiklą, susijusią su tokiomis rekomendacijomis.
 6. Valstybių atstovų
 grupė priima savo darbo tvarkos taisykles.
 15. Finansavimo šaltiniai
 1. Bendrąją
 įmonę „Švarus dangus 2“ kartu finansuoja Sąjunga ir
 privatūs nariai bei su jais susiję subjektai, dalimis mokėdami
 finansinius įnašus ir skirdami įnašus, kuriuos sudaro išlaidos,
 patiriamos jiems vykdant netiesioginę bendrosios įmonės „Švarus
 dangus 2“ nekompensuojamą veiklą.
 2. Bendrosios įmonės
 „Švarus dangus 2“ administracinės išlaidos neviršija 80 mln. EUR; jos
 padengiamos finansiniais įnašais, kurie kasmet po lygiai padalijami
 Sąjungai ir bendrosios įmonės „Švarus dangus 2“ privatiems
 nariams. Jei dalis įnašo administracinėms išlaidoms padengti
 nepanaudojama, ji gali būti panaudota bendrosios įmonės „Švarus
 dangus 2“ veiklos išlaidoms padengti.
 3. Bendrosios įmonės
 „Švarus dangus 2“ veiklos išlaidos padengiamos:
 a) Sąjungos finansiniu įnašu;
 b) kitų nei Sąjunga narių ar
 su jais susijusių subjektų nepiniginiais įnašais, kuriuos sudaro
 išlaidos, patiriamos jiems vykdant netiesioginę veiklą, atėmus
 bendrosios įmonės „Švarus dangus 2“ įnašą ir visą
 kitą Sąjungos toms išlaidoms padengti skirtą įnašą.
 4. Į bendrosios
 įmonės „Švarus dangus 2“ biudžetą įtraukiamus išteklius
 sudaro tokie įnašai:
 (a)
 narių finansiniai įnašai
 administracinėms išlaidoms padengti;
 (b)
 Sąjungos finansinis įnašas veiklos išlaidoms
 padengti;
 (c)
 visos pajamos, kurias gauna bendroji
 įmonė „Švarus dangus 2“;
 (d)
 visi kiti finansiniai įnašai, ištekliai ir
 pajamos.
 Visos palūkanos, gautos už įnašus,
 kuriuos iš savo narių gavo bendroji įmonė „Švarus dangus 2“,
 laikomos jos pajamomis.
 5. Visi bendrosios
 įmonės „Švarus dangus 2“ ištekliai ir veikla yra skirti šio
 reglamento 2 straipsnyje numatytiems tikslams siekti.
 6. Bendroji įmonė
 „Švarus dangus 2“ valdo visą savo sukauptą turtą arba
 turtą, jai perleistą šio reglamento 2 straipsnyje numatytiems
 tikslams įgyvendinti.
 7. Kai pajamos viršija išlaidas,
 likutis bendrosios įmonės „Švarus dangus 2“ nariams neišmokamas,
 išskyrus bendrosios įmonės „Švarus dangus 2“ likvidavimo pagal 24
 punktą atveju.
 16. Sąjungos įnašo paskirstymas
 1. Sąjungos
 įnašas veiklos išlaidoms padengti paskirstomas taip:
 (a)
 iki 40 % bendro Sąjungos finansavimo
 skiriama lyderiams ir jų dalyvaujantiems filialams;
 (b)
 iki 30 % bendro Sąjungos finansavimo
 skiriama pagrindiniams partneriams ir jų dalyvaujantiems filialams;
 (c)
 ne mažiau kaip 30 % bendro Sąjungos
 finansavimo skiriama pagal konkurencingus kvietimus teikti paraiškas ir
 konkursus. Ypatingas dėmesys skiriamas siekiant užtikrinti tinkamą
 MVĮ dalyvavimą.
 2. Finansavimas pagal 1
 dalį skiriamas, nepriklausomiems ekspertams atlikus pasiūlymų
 vertinimą.
 3. Orientacinis Sąjungos
 įnašo paskirstymas ITPPP, NODP ir horizontaliojo lygmens veiklai
 pateikiamas šio reglamento III priede.
 17. Finansiniai įsipareigojimai
 1. Bendrosios įmonės
 „Švarus dangus 2“ finansiniai įsipareigojimai neviršija finansinių
 išteklių, kuriuos jos biudžetui skyrė ar įsipareigojo skirti
 nariai, sumos.
 2. Biudžetiniai
 įsipareigojimai gali būti padalyti į kasmet mokamų
 išmokų dalis. Kiekvienais metais Komisija ir bendroji įmonė
 „Švarus dangus 2“ įsipareigoja skirti kasmet mokamų išmokų dalis
 atsižvelgdamos į pažangą, padarytą įgyvendinant
 finansuojamus veiksmus, numatomus poreikius ir turimą biudžetą.
 Orientacinis atskirų kasmet mokamų
 išmokų dalių įsipareigojimų tvarkaraštis perduodamas
 atitinkamiems Sąjungos lėšų gavėjams.
 18. Finansiniai metai
 Finansiniai metai trunka nuo sausio 1 d. iki
 gruodžio 31 d.
 19. Veiklos ir finansavimo planavimas
 1. Vykdomasis direktorius
 pateikia valdybai priimti daugiamečio arba metinio darbo plano
 projektą, kuriame pateikiamas išsamus mokslinių tyrimų ir
 inovacijų planas, administracinės veiklos planas ir atitinkama
 išlaidų sąmata. Darbo plano projekte taip pat nurodoma numatoma
 įnašų, kurie turės būti skirti pagal 15 punkto 3 dalies b
 eilutę, vertė.
 2. Darbo planas priimamas iki
 metų pabaigos, prieš jį įgyvendinant. Darbo planas skelbiamas
 viešai.
 3. Vykdomasis direktorius
 parengia ateinančių metų metinio biudžeto projektą ir
 pateikia jį priimti valdybai.
 4. Konkrečių metų
 metinį biudžetą valdyba priima iki ankstesnių metų
 pabaigos.
 5. Metinis biudžetas pritaikomas
 siekiant atsižvelgti į Sąjungos biudžete nurodytą Sąjungos
 įnašą.
 20. Ataskaitų apie veiklą ir
 finansavimą teikimas
 1. Vykdomasis direktorius kasmet
 teikia valdybai ataskaitą apie einant pareigas pasiektus rezultatus pagal
 bendrosios įmonės „Švarus dangus 2“ finansines taisykles.
 Kasmet iki vasario 15 d. vykdomasis
 direktorius pateikia valdybai tvirtinti metinę veiklos ataskaitą apie
 praėjusiais kalendoriniais metais bendrosios įmonės „Švarus
 dangus 2“ padarytą pažangą, visų pirma palyginti su darbo planu.
 Toje ataskaitoje, inter alia, pateikiama informacija apie:
 (a)
 mokslinius tyrimus, inovacijas ir kitus atliktus
 veiksmus bei atitinkamas išlaidas;
 (b)
 pateiktus veiksmus, atskirai nurodant dalyvių
 tipus, įskaitant MVĮ, ir šalis;
 (c)
 finansuoti atrinktus veiksmus, atskirai nurodant
 dalyvių tipus, įskaitant MVĮ, ir šalis, taip pat nurodant
 bendrosios įmonės „Švarus dangus 2“ įnašą atskiriems
 dalyviams ir veiksmams.
 2. Valdybai patvirtinus,
 metinė veiklos ataskaita paskelbiama viešai.
 3. Bendroji įmonė
 „Švarus dangus 2“ teikia metinę ataskaitą Komisijai pagal Reglamento
 (ES, Euratomas) Nr. 966/2012 60 straipsnio 5 dalį.
 4. Bendrosios įmonės
 „Švarus dangus 2“ sąskaitas tikrina nepriklausoma audito įstaiga,
 kaip numatyta Reglamento (ES, Euratomas) Nr. 966/2012 60 straipsnio 5 dalyje.
 Bendrosios įmonės „Švarus dangus 2“
 sąskaitų Audito Rūmai netikrina.
 21. Vidaus auditas
 Bendrosios įmonės „Švarus dangus 2“
 atžvilgiu Komisijos vidaus auditorius turi tuos pačius įgaliojimus,
 kaip ir Komisijos atžvilgiu.
 22. Narių atsakomybė ir draudimas
 1. Narių finansinė
 atsakomybė už bendrosios įmonės „Švarus dangus 2“ skolas
 neviršija jų jau sumokėto įnašo administracinėms išlaidoms
 padengti.
 2. Bendroji įmonė
 „Švarus dangus 2“ apsidraudžia tinkamu draudimu ir jį išlaiko.
 23. Interesų konfliktas
 1. Bendroji įmonė
 „Švarus dangus 2“, jos organai ir darbuotojai vykdydami veiklą vengia bet
 kokio interesų konflikto.
 2. Valdyba gali priimti savo
 nariams, organams bei darbuotojams taikomas interesų konfliktų
 prevencijos ir valdymo taisykles. Tose taisyklėse yra nuostatos, kuriomis
 siekiama išvengti valdybos narių atstovų interesų
 konfliktų.
 24. Likvidavimas
 1. Pasibaigus šio reglamento 1
 straipsnyje apibrėžtam laikotarpiui bendroji įmonė „Švarus
 dangus 2“ likviduojama.
 2. Likvidavimo procedūra
 pradedama automatiškai, jei iš bendrosios įmonės „Švarus dangus 2“
 pasitraukia Komisija ar visi privatūs nariai.
 3. Siekdama atlikti bendrosios
 įmonės „Švarus dangus 2“ likvidavimo procedūrą, valdyba
 paskiria vieną ar daugiau likvidatorių, kurie laikosi valdybos
 sprendimų.
 4. Likviduojamos bendrosios
 įmonės „Švarus dangus 2“ turtas naudojamas jos įsipareigojimams
 įvykdyti ir su likvidavimu susijusioms išlaidoms padengti. Perteklius
 paskirstomas likvidavimo metu esantiems nariams proporcingai pagal jų
 finansinį įnašą į bendrąją įmonę
 „Švarus dangus 2“. Sąjungai paskirtas perteklius grąžinamas į
 Sąjungos biudžetą.
 5. Sukuriama ad hoc procedūra,
 kuria užtikrinamas tinkamas bendrosios įmonės „Švarus dangus 2“
 sudaryto susitarimo ar priimto sprendimo ir viešojo pirkimo sutarties, kuri
 veikia ilgiau nei bendroji įmonė „Švarus dangus 2“, valdymas.
 II PRIEDAS
 Bendrosios įmonės „Švarus dangus 2“ privatūs nariai
 1. LYDERIAI
 1. AgustaWestland SpA and
 AgustaWestland Limited
 2. Airbus S.A.S.
 3. Alenia Aermacchi SpA
 4. Dassault Aviation SA
 5. Deutsches Zentrum für Luft-
 und Raumfahrt (DLR) e.V.
 6. EADS-CASA
 7. Eurocopter SAS
 8. Evektor
 9. Fraunhofer Gesellschaft zur
 Förderung der angewandten Forschung e.V
 10. Liebherr-Aerospace Lindenberg
 GmbH
 11. MTU Aero Engines AG
 12. Piaggio Aero Industries
 13. Rolls-Royce Plc.
 14. SAAB AB
 15. Safran SA
 16. Thales Avionics SAS
 2. ASOCIJUOTIEJI NARIAI
 Bendrosios įmonės „Švarus dangus“
 asocijuotųjų narių sąrašas pagal Reglamentą (EB) Nr.
 71/2008 yra ir bendrosios įmonės „Švarus dangus 2“ narių
 sąrašas pagal šį reglamentą, kol nebus užbaigti pagal
 Reglamentą (EB) Nr. 71/2008[23]
 inicijuoti veiksmai.
 1. Fiber Optic Sensors and
 Sensing Syst. (FOS&S)
 2. LMS International NV
 3. Micromega Dynamics
 4. EPFL Ecole Polytechnique
 Lausanne
 5. ETH Zurich
 6. Huntsman Advanced Materials
 7. RUAG Schweiz AG
 8. University of Applied
 Sciences NW Switzerland (FHNW)
 9. ATG Akustik Technologie
 Goettingen
 10. DIEHL Aerospace
 11. DLR
 12. EADS Deutschland GmbH
 13. HADEG Recycling GmbH
 14. MTU Aero Engines
 15. Aeronova Aerospace SAU
 16. Aeronova Engineering Solutions
 17. Aeronova Manufacturing
 Engineering
 18. ITP
 19. EADS France
 20. ONERA
 21. Zodiac ECE
 22. Zodiac Intertechnique
 23. Zodiac Aerazur
 24. HAI
 25. IAI
 26. Aerosoft
 27. Avio
 28. CIRA
 29. CSM
 30. DEMA
 31. FOX BIT
 32. IMAST
 33. Piaggio Aero Industries
 34. Politecnico di Torino
 35. Universita degli Studi Di
 Napoli “Federico II” Polo delle Scienze e della Tecnologia
 36. Selex ES
 37. SICAMB SPA
 38. Univesità di Bologna
 39. Università degli Studi di Pisa
 40. ATR
 41. ELSIS
 42. University of Malta
 43. Aeronamic
 44. Airborne Technology Centre
 45. KIN Machinebouw B.V.
 46. Eurocarbon
 47. Fokker Aerostructures B.V.[24]
 48. Fokker Elmo
 49. Green Systems for Aircraft
 Foundation (GSAF)
 50. Igor Stichting IGOR
 51. Microflown Technologies
 52. NLR
 53. Stichting NL Cluster for ED
 54. Stichting NL Cluster for SFWA
 55. Sergem Engineering
 56. GKN Aerospace Norway[25]
 57. TU Delft
 58. Universiteit Twente
 59. PZL - Swidn
 60. Avioane Craiova
 61. INCAS
 62. Romaero
 63. Straero
 64. GKN Aerospace Sweden AB[26]
 65. CYTEC[27]
 66. Cranfield University
 67. QinetiQ
 68. University of Nottingham
 III PRIEDAS
 Orientacinis
 Sąjungos įnašo ITPPP, NODP ir horizontaliojo lygmens veiklai
 paskirstymas
 || 100 %
 NODP ||
 Dideli keleiviniai orlaiviai || 32 %
 Regioniniai orlaiviai || 6 %
 Sukasparniai || 12 %
 ITPPP ||
 Lėktuvo karkasai || 19 %
 Varikliai || 17 %
 Sistemos || 14 %
 Horizontaliojo lygmens veikla ||
 Technologijų vertintojas || 1 % pirmiau nurodytos ITPPP arba NODP vertės
 Ekologiško projektavimo horizontaliojo lygmens veikla || 2 % pirmiau nurodytos ITPPP arba NODP vertės
 Nedidelio masto oro transporto horizontaliojo lygmens veikla || 3 % pirmiau nurodytos ITPPP arba NODP vertės
 FINANSINĖ TEISĖS
 AKTO PASIŪLYMO PAŽYMA
 1. PASIŪLYMO (INICIATYVOS)
 STRUKTŪRA
 1.1. Pasiūlymo (iniciatyvos) pavadinimas
 1.2. Atitinkama
 (-os) politikos sritis (-ys) VGV / VGB sistemoje
 1.3. Pasiūlymo
 (iniciatyvos) pobūdis
 1.4. Tikslai
 1.5. Pasiūlymo
 (iniciatyvos) pagrindas
 1.6. Trukmė
 ir finansinis poveikis
 1.7. Numatytas
 (-i) valdymo būdas (-ai)
 2. VALDYMO PRIEMONĖS
 2.1. Priežiūros
 ir atskaitomybės taisyklės
 2.2. Valdymo
 ir kontrolės sistema
 2.3. Sukčiavimo
 ir pažeidimų prevencijos priemonės
 3. NUMATOMAS PASIŪLYMO (INICIATYVOS)
 FINANSINIS POVEIKIS
 3.1. Atitinkama
 (-os) daugiametės finansinės programos išlaidų kategorija (-os)
 ir biudžeto išlaidų eilutė (-ės)
 3.2. Numatomas
 poveikis išlaidoms
 3.2.1. Numatomo poveikio
 išlaidoms suvestinė
 3.2.2. Numatomas poveikis
 bendrosios įmonės „Švarus dangus 2“ asignavimams
 3.2.3. Numatomas poveikis
 bendrosios įmonės „Švarus dangus 2“ žmogiškiesiems ištekliams
 3.2.4. Suderinamumas su
 dabartine daugiamete finansine programa
 3.2.5. Trečiųjų
 šalių įnašai
 3.3. Numatomas poveikis
 įplaukoms
 FINANSINĖ
 TEISĖS AKTO PASIŪLYMO PAŽYMA
 1. PASIŪLYMO (INICIATYVOS)
 STRUKTŪRA
 1.1. Pasiūlymo (iniciatyvos)
 pavadinimas
 Tarybos
 reglamento dėl bendrosios įmonės „Švarus dangus 2“
 pasiūlymas
 1.2. Atitinkama (-os) politikos
 sritis (-ys) VGV / VGB sistemoje[28]
 Politikos
 sritis – 08 Moksliniai tyrimai ir inovacijos
 Veikla
 – Programa „Horizontas 2020“
 1.3. Pasiūlymo (iniciatyvos)
 pobūdis
 ̈ Pasiūlymas (iniciatyva) susijęs
 (-usi) su nauja priemone
 ̈ Pasiūlymas (iniciatyva) susijęs
 (-usi) su nauja priemone, kuri bus priimta įgyvendinus
 bandomąjį projektą ir (arba) atlikus parengiamuosius veiksmus[29]
 X Pasiūlymas
 (iniciatyva) susijęs (-usi) su esamos priemonės galiojimo
 pratęsimu
 ̈ Pasiūlymas (iniciatyva) susijęs
 (-usi) su priemone, perorientuota į naują priemonę
 1.4. Tikslas (-ai)
 1.4.1. Komisijos daugiametis
 (-čiai) strateginis (-iai) tikslas (-ai), kurio (-ių) siekiama šiuo
 pasiūlymu (šia iniciatyva)
 Svarbiausia
 yra padidinti Europos aeronautikos technologijų konkurencingumą ir
 aplinkosauginį veiksmingumą atsižvelgiant į strategijos „Europa
 2020“ bei Baltosios knygos dėl transporto tikslus ir programos „Horizontas
 2020“ transporto užduotį.
 1.4.2. Konkretus (-ūs) tikslas
 (-ai) ir atitinkama VGV / VGB veikla
 Konkretūs tikslai
 Bendrosios
 įmonės „Švarus dangus 2“ tikslai:
 1. Prisidėti
 prie mokslinių tyrimų veiklos, inicijuotos pagal Reglamentą (EB)
 Nr. 71/2008, užbaigimo, 2013 m. ... Europos Parlamento ir Tarybos reglamento
 (ES) Nr. .../2013, kuriuo sukuriama bendroji mokslinių tyrimų ir
 inovacijų programa „Horizontas 2020“, įgyvendinimo bei 2013 m. ...
 Tarybos sprendimo (ES) Nr. .../2013/ES, kuriuo sukuriama programos „Horizontas
 2020“ specialioji programa, veiklos ramsčio „Visuomenės uždaviniai“
 uždavinio sukurti išmanias, netaršias ir integruotas transporto sistemas,
 įgyvendinimo;
 2. Padėti
 siekti bendrosios technologijų iniciatyvos „Švarus dangus 2“ tikslų,
 visų pirma integruoti, demonstruoti ir patvirtinti technologijas, kurios
 gali:
 a) padidinti
 orlaivių kuro naudojimo efektyvumą ir taip išmetamo CO2 kiekį
 sumažinti 20–30%, palyginti su moderniausiais orlaiviais, kurie bus
 pradėti eksploatuoti 2014 m.;
 b) sumažinti
 orlaivių išmetamo NOx kiekį ir keliamo triukšmo lygį
 20–30 %, palyginti su moderniausiais orlaiviais, kurie bus pradėti
 eksploatuoti 2014 m.;
 Jie
 turi būti pasiekti iki 2024 m.
 Atitinkama VGV / VGB veikla
 Pavadinimas
 – 08 Moksliniai tyrimai ir inovacijos
 1.4.3. Numatomas (-i) rezultatas
 (-ai) ir poveikis
 Nurodyti poveikį, kurį pasiūlymas
 (iniciatyva) turėtų turėti tiksliniams gavėjams
 (tikslinėms grupėms).
 Aviacijos
 srities suinteresuotieji subjektai galės veikti drauge ir tai darys
 teigiamą poveikį aplinkai bei skatins rinkos plėtrą.
 Padidės
 aeronautikos pramonės konkurencingumas. Šia iniciatyva bus sudarytos
 sąlygos stabiliam augimui naudos visuomenei ir ekonomikos augimo
 požiūriu. Bus užtikrintas programos „Švarus dangus 1“, kurios vykdymas
 turėtų baigtis 2017 m., tęstinumas.
 Numatomą
 programos „Švarus dangus 2“ biudžetą papildys didesnės privačios
 investicijos į mokslinius tyrimus ir bus paskatintos didelės investicijos
 į naujos kartos ekologiškus orlaivius, variklius ir sistemas.
 1.4.4. Rezultatų ir poveikio
 rodikliai
 Nurodyti
 pasiūlymo (iniciatyvos) įgyvendinimo stebėjimo rodiklius.
 Bendrosios
 įmonės „Švarus dangus 2“ padarytą pažangą stebės ir
 vertins tiek išorės, tiek vidaus organizacijos.
 Visų
 pirma, pažangos stebėseną atliks bendrosios įmonės
 programos biuras. Kitas etapas – bendroji įmonė kartu su
 nepriklausomais išorės ekspertais kasmet atliks technines peržiūras.
 Be to, mokslinis komitetas išanalizuos peržiūros rezultatus ir pateiks
 savo nuomonę.
 Pažangos
 stebėsena bus vykdoma taikant gerai apibrėžtus pagrindinius veiklos
 rodiklius, susijusius su techniniais, valdymo ir finansiniais klausimais,
 pavyzdžiui, biudžeto vykdymo, skundų skaičiaus, laiko iki išmokėjimo,
 laiko iki dotacijos paskyrimo ir t. t.,
 Dabartinės
 programos „Švarus dangus“ poveikio vertinimą atliks technologijų
 vertintojas.
 Visos
 programos išorės vertinimą organizuos Europos Komisija, o atliks
 nepriklausomi ekspertai.
 1.5. Pasiūlymo (iniciatyvos)
 pagrindas
 1.5.1. Trumpalaikiai arba ilgalaikiai
 poreikiai
 Reikalingas
 visų šalių visapusiškas įsipareigojimas. Pasiūlymą
 dėl „Švarus dangus 2“ rengę privatūs nariai jau pasirašė
 ketinimų protokolą.
 1.5.2. Papildoma ES dalyvavimo nauda
 Aeronautikos
 srities technologiniai pajėgumai yra labai specializuoti, papildo vienas
 kitą ir geografiniu požiūriu pasiskirstę po visą
 Europą. Todėl orlaivių ekologiškumui didinti skirtos
 mokslinių tyrimų darbotvarkės mastas ir aprėptis peržengia
 valstybių sienas ir viršija atskirų valstybių finansinio
 įsipareigojimo ir mokslinių tyrimų pajėgumus.
 Dėl
 aeronautikos pramonės europinio masto nacionalinėmis programomis
 neįmanoma iki galo išspręsti pagrindinių technologinių
 uždavinių. Tik plataus masto programa su aiškios struktūros ir
 kryptinga mokslinių tyrimų darbotvarke būtų galima
 paskatinti reikiamą technologijų proveržį.
 1.5.3. Panašios patirties išvados
 Bendrąją
 įmonę „Švarus dangus“ Taryba įsteigė 2007 m. reaguodama
 į poreikį mažinti intensyvėjančio oro eismo poveikį
 aplinkai. Buvo akivaizdu, jog reikia sumažinti orlaivių išmetamų
 teršalų kiekį. Mokslinių tyrimų programa „Švarus dangus 1“
 siekiama šių tikslų iki 2017 m. Kol kas taikant technologinius
 patobulinimus išmetamo CO2 kiekis sumažintas 20 %.
 Bendrajai
 įmonei „Švarus dangus“ pavyko sulaukti aukšto lygio plataus visų
 pagrindinių suinteresuotųjų subjektų, įskaitant
 daugybę MVĮ, dalyvavimo. Nuo pat įsteigimo bendroji
 įmonė „Švarus dangus“ sėkmingai daro pažangą siekdama
 strateginių aplinkos apsaugos tikslų.
 1.5.4. Suderinamumas ir galima
 sąveika su kitomis atitinkamomis priemonėmis
 Kalbant
 apie suderinamumą su valstybių narių programomis, dėl
 ilgalaikio pobūdžio, tvirto įmonių įsipareigojimo ir
 dėl to, kad valstybės narės tiesiogiai dalyvauja per valstybių
 atstovų grupę, kuri tarnauja kaip keitimosi informacija platforma,
 „Švarus dangus 2“ užtikrina nuolatinį bendradarbiavimą. Be to,
 kadangi pramonės, valstybių ir regionų atstovai dalyvauja
 rengiant programą ir savo nacionalinėms ar regioninėms valdžios
 institucijoms teiks grįžtamąją informaciją, bus užtikrinta
 maksimali sinergija. Tikimasi, kad „Švarus dangus 2“ atliks sverto
 vaidmenį, ir tai leistų sužinoti apie nacionaliniu ir ES lygmeniu
 vykdomas pagalbines programas ir galbūt jas iš dalies perorientuoti.
 1.6. Trukmė ir finansinis
 poveikis
 X Pasiūlymo
 (iniciatyvos) trukmė ribota
 –
 X Pasiūlymas
 (iniciatyva) galioja nuo 2014 01 01 iki 2024 12 31
 –
 X Finansinis poveikis
 nuo 2014 m. iki 2020 m. (įsipareigojimų asignavimai)
 –
 X Finansinis poveikis
 nuo 2014 m. iki 2024 m. (mokėjimų asignavimai)
 ̈ Pasiūlymo (iniciatyvos) trukmė
 neribota
 –
 Įgyvendinimo pradinis laikotarpis – nuo MMMM
 iki MMMM,
 –
 vėliau – visuotinis taikymas.
 1.7. Numatytas (-i) valdymo
 būdas (-ai)[30]
 ̈ Komisijos vykdomas tiesioginis valdymas
 –
 ̈ per vykdomąsias įstaigas
 –
 ̈ Pasidalijamasis valdymas su valstybėmis narėmis
 –
 X Netiesioginis valdymas pavedant biudžeto vykdymo užduotis:
 –
 ̈ tarptautinėms organizacijoms ir jų agentūroms
 (nurodyti);
 –
 ̈ EIB ir Europos investicijų bankui;
 –
 X Finansinio
 reglamento 209 straipsnyje nurodytoms įstaigoms;
 –
 ̈ viešosios teisės įstaigoms;
 –
 ̈ įstaigoms, kurių veiklą reglamentuoja privatinė
 teisė, veikiančioms viešųjų paslaugų srityje, jeigu
 jos pateikia pakankamas finansines garantijas;
 –
 ̈ pakankamas finansines garantijas pateikusioms įstaigoms,
 kurių veiklą reglamentuoja valstybės narės privatinė
 teisė ir kurioms pavesta įgyvendinti viešojo ir privačiojo
 sektorių partnerystę;
 –
 ̈ asmenims, kuriems pavestas konkrečių BUSP veiksmų
 vykdymas pagal ES sutarties V antraštinę dalį ir nurodytiems
 atitinkamame pagrindiniame teisės akte.
 Pastabos
 Nėra
 2. VALDYMO PRIEMONĖS
 2.1. Priežiūros ir
 atskaitomybės taisyklės
 Nurodyti dažnumą
 ir sąlygas.
 BĮ
 „Švarus dangus 2“ bus stebima palaikant tarpininkavimo ryšius, kaip numatyta
 įstatų 6 ir 20 punktuose.
 Kadangi
 BĮ „Švarus dangus 2“ yra ES viešojo ir privačiojo sektorių
 partnerystės įstaiga, kuriai taikomas Finansinio reglamento 209
 straipsnis, jos veiklai taikomos griežtos stebėsenos taisyklės.
 Stebėsena
 vykdoma:
 -
 prižiūrint valdybai;
 -
 išorės ekspertams vykdant laikotarpio vidurio ir galutinius vertinimus
 (kas 3 metus ir programos pabaigoje, Komisijai prižiūrint);
 2.2. - BĮ darbo planas ir jos
 metinė veiklos ataskaita. Valdymo ir kontrolės sistema
 2.2.1. Vidaus kontrolės sistema
 Komisija
 per įgaliotąjį leidimus suteikiantį pareigūną
 užtikrins, kad bendrajai įmonei „Švarus dangus 2“ taikomos taisyklės
 visiškai atitiktų Finansinio reglamento 60 ir 61 straipsnius. Bendrosios
 įmonės „Švarus dangus 2“ stebėjimo nuostatos, įskaitant
 dėl narystės valdyboje, ir ataskaitų teikimo nuostatos
 užtikrins, kad Komisijos tarnybos galėtų įvykdyti
 atskaitomybės reikalavimus kolegijai ir biudžeto valdymo institucijai.
 Bendrosios
 įmonės „Švarus dangus 2“ vidaus kontrolės sistema grindžiama:
 -
 vidaus kontrolės standartų įgyvendinimu suteikiant ne mažesnes
 garantijas kaip Komisijos garantijos;
 -
 geriausių projektų atrankos procedūromis (atliekant
 nepriklausomą vertinimą) ir nustatant jas teisinėmis
 priemonėmis;
 -
 projektų ir sutarčių valdymu kiekvieno projekto įgyvendinimo
 laikotarpiu;
 - ex ante visų 100 %
 reikalavimų patikrinimu, įskaitant audito pažymėjimų
 gavimą ir išlaidų metodų ex ante sertifikavimą;
 -
 dalies reikalavimų ex post auditais, vykdomais kaip
 „Horizontas 2020“ ex post auditai;
 -
 moksliniu projektų rezultatų vertinimu.
 Siekiant
 sumažinti interesų konfliktų riziką, neatsiejamą nuo
 bendrosios įmonės „Švarus dangus 2“, nustatytos įvairios
 priemonės, visų pirma, vienodos balsavimo teisės Komisijai ir
 pramonės partneriams valdyboje, Komisijos pasiūlymu valdybos vykdoma
 vykdomojo direktoriaus atranka, darbuotojų nepriklausomumas, paskelbtais
 atrankos kriterijais pagrįstas nepriklausomų ekspertų vertinimas
 kartu numatant apeliacijos mechanizmus ir išsamų interesų deklaravimą.
 Vienas pagrindinių bendrosios įmonės „Švarus dangus 2“
 uždavinių – nustatyti etines ir organizacines vertybes; Komisija
 stebės šį procesą.
 2.2.2 Kontrolės mechanizmų
 sąnaudos ir nauda
 Bendrosios
 įmonės atžvilgiu Komisijos vidaus auditorius turi tuos pačius
 įgaliojimus, kaip ir Komisijos atžvilgiu. Be to, prireikus valdyba gali
 imtis priemonių, kad būtų įsteigta bendrosios
 įmonės vidaus audito grupė.
 Bendrosios
 įmonės „Švarus dangus 2“ vykdomasis direktorius, kaip
 įgaliotasis leidimus suteikiantis pareigūnas, privalės
 įdiegti ekonomiškai efektyvią vidaus kontrolės ir valdymo
 sistemą. Jis turės pateikti Komisijai ataskaitą apie
 priimtą vidaus kontrolės sistemą.
 Komisija
 stebės taisyklių nevykdymo riziką naudodama ataskaitų
 sistemą, kurią ji parengs, ir apžvelgdama ex post auditų
 (kurie bus visą programą „Horizontas 2020“ apimančių ex
 post auditų dalis) poveikį iš bendrosios įmonės „Švarus
 dangus 2“ europines lėšas gavusiems subjektams.
 Sukurta
 kontrolės sistema turės būti atsižvelgiama į ES
 lėšų gavėjų bei teisėkūros institucijų
 stiprų įsitikinimą, kad su kontrole, pagal kurią
 reikalaujama, kad klaidų riba būtų 2 %, susijusi našta
 pernelyg padidėjo. Dėl to kyla rizika sumažinti Sąjungos
 mokslinių tyrimų programos patrauklumą ir todėl neigiamai
 paveikti Sąjungos mokslinius tyrimus ir inovacijas.
 2011 m.
 vasario 4 d. Europos Vadovų Taryba padarė išvadą, kad „Itin
 svarbu supaprastinti ES priemones, kuriomis siekiama skatinti mokslinius
 tyrimus, technologinę plėtrą ir inovacijas, siekiant sudaryti
 palankesnes sąlygas geriausiems mokslininkams ir novatoriškiausioms
 bendrovėms jas įsisavinti, visų pirma atitinkamoms institucijoms
 susitariant dėl naujos pusiausvyros tarp pasitikėjimo ir
 kontrolės bei tarp rizikavimo ir rizikos vengimo“ (žr. EUCO 2/1/11 REV1,
 2011 m. kovo 8 d., Briuselis).
 2010
 m. lapkričio 11 d. (P7_TA(2010)0401) rezoliucijoje „Dėl
 mokslinių tyrimų programų įgyvendinimo paprastinimo“
 Europos Parlamentas aiškiai parėmė didesnę klaidų
 riziką finansuojant mokslinius tyrimus ir „išreiškė
 susirūpinimą, kad dabartinė 7BP valdymo sistema ir praktika yra
 grindžiama vien kontrolės priemonėmis, o tai sukelia išteklių
 švaistymą, sąlygoja negausų dalyvavimą ir nepatrauklią
 mokslininkams aplinką; susirūpinęs pažymi, kad atrodo, jog
 dabartinė valdymo sistema, kuri visiškai nepakanti rizikai, vengia rizikos,
 o ne ją valdo“.
 Todėl
 suinteresuotosios šalys ir ES institucijos sutinka, kad, be klaidų lygio,
 reikia atsižvelgti ir į įvairius tikslus ir interesus, ypač
 į ES mokslinių tyrimų politikos sėkmę,
 tarptautinį konkurencingumą ir mokslinę kompetenciją. Kartu
 akivaizdu, jog biudžetą reikia valdyti efektyviau ir veiksmingiau bei
 užtikrinti, kad nebūtų sukčiaujama ir švaistomos lėšos.
 Kaip
 nurodyta, Komisija stebės taisyklių neatitikties riziką
 naudodama ataskaitų sistemą, kurią ji parengs, ir apžvelgdama ex
 post auditų (kurie bus visą programą „Horizontas 2020“
 apimančių ex post auditų dalis) poveikį subjektams,
 gaunantiems europines lėšas iš bendrosios įmonės „Švarus dangus
 2“.
 2.2.3. Numatomas neatitikties rizikos
 lygis
 Kaip
 Komisija nurodė „Horizonto 2020“ finansinėje teisės akto
 pažymoje, pasiekti, kad likutinių klaidų lygis būtų
 mažesnis nei 2 % visų išlaidų per visą programos
 laikotarpį, lieka galutiniu tikslu, todėl ji pasiūlė
 keletą supaprastinimo priemonių. Tačiau reikia atsižvelgti
 į pirmiau išdėstytus kitus tikslus ir į išlaidas kontrolei.
 Kadangi
 dalyvavimo BĮ „Švarus dangus 2“ taisyklės yra iš esmės tokios
 pat, kokias naudos Komisija, ir kadangi gavėjai bus panašaus rizikos
 profilio kaip Komisijos gavėjai, galima tikėtis, kad klaidų
 lygis bus panašus kaip tas, kurį Komisija nustatė
 „Horizontui 2020“; t. y. galima pagrįstai užtikrinti, kad klaidų
 rizika daugiamečiu išlaidų laikotarpiu kasmet svyruotų nuo 2 iki
 5 %, o galutinis tikslas būtų užtikrinti, kad
 daugiamečių programų įgyvendinimo pabaigoje likutinių
 klaidų dydis būtų kuo artimesnis 2 % (atsižvelgus į
 visų auditų, taisomųjų ir susigrąžinimo priemonių
 finansinį poveikį).
 Išsamiau
 apie tikėtiną su dalyviais susijusį klaidų lygį
 paaiškinta „Horizonto 2020“ finansinėje teisės akto pažymoje.
 2.3. Sukčiavimo ir
 pažeidimų prevencijos priemonės
 Komisija
 užtikrins, kad bendroji įmonė „Švarus dangus 2“ taikytų kovos su
 sukčiavimu visuose valdymo proceso etapuose procedūras. Buvo
 patikrinta, ar pasiūlymuose dėl programos „Horizontas 2020“ numatytos
 veiksmingos apsaugos nuo sukčiavimo priemonės, ir atliktas jų
 poveikio vertinimas. Apskritai pasiūlytos priemonės turėtų
 padaryti teigiamą poveikį kovai su sukčiavimu; daugiau
 dėmesio bus skiriama rizika grindžiamam auditui ir sustiprintam moksliniam
 vertinimui ir kontrolei.
 Komisija
 tinkamomis priemonėmis užtikrins, kad įgyvendinant pagal šį
 reglamentą finansuojamus veiksmus Sąjungos finansiniai interesai
 būtų saugomi ir kad tuo tikslu būtų taikomos
 prevencinės kovos su sukčiavimu, korupcija ir kitokia neteisėta
 veikla priemonės, vykdomi veiksmingi patikrinimai, taip pat, jei nustatoma
 pažeidimų, atgaunamos nepagrįstai išmokėtos sumos ir prireikus
 skiriamos veiksmingos ir proporcingos atgrasomosios sankcijos.
 Bendroji
 įmonė „Švarus dangus 2“ jau bendradarbiauja su Komisijos tarnybomis
 klausimais, susijusiais su sukčiavimu ir pažeidimais; Komisija užtikrins,
 kad bendradarbiavimas tęstųsi ir būtų sustiprintas.
 Audito
 Rūmai turės įgaliojimus atlikti visų dotacijų
 gavėjų, rangovų ir subrangovų, pagal programą gavusių
 Sąjungos lėšų, dokumentų auditą ir auditą
 vietoje.
 Europos
 kovos su sukčiavimu tarnyba (OLAF) gali, laikydamasi Reglamente
 (Euratomas, EB) Nr. 2185/96 nustatytų procedūrų, atlikti
 ūkinės veiklos vykdytojų, tiesiogiai arba netiesiogiai
 susijusių su tokiu finansavimu, patikrinimus ir patikras vietoje, siekdama
 nustatyti, ar vykdant dotacijos susitarimą, dotacijos sprendimą ar
 sutartį dėl Sąjungos lėšų skyrimo nebūta
 Sąjungos finansiniams interesams kenkiančių sukčiavimo,
 korupcijos ar kitos neteisėtos veiklos atvejų.
 3. NUMATOMAS PASIŪLYMO (INICIATYVOS)
 FINANSINIS POVEIKIS
 3.1. Atitinkama daugiametės
 finansinės programos išlaidų kategorija ir biudžeto išlaidų
 eilutė
 · Prašomos sukurti naujos biudžeto eilutės: Taip
 Daugiametės finansinės programos
 išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas
 Numeris 1a išlaidų kategorija – „Konkurencingumas augimui ir darbo vietų kūrimui skatinti“ || DIF/NDIF || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą
 1A || 08.020734 (pagrindinė eilutė: 08.020304) || DIF || TAIP || TAIP || TAIP || TAIP
 3.2. Numatomas poveikis išlaidoms
 3.2.1. Numatomo poveikio išlaidoms
 suvestinė
 mln. EUR (tūkstantųjų tikslumu)
 Daugiametės finansinės programos išlaidų kategorija: || Skaičius || Išlaidų kategorija: 1A Konkurencingumas augimui ir darbo vietų kūrimui skatinti
 Bendroji įmonė „Švarus dangus 2“ || || || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021–2024 m. || IŠ VISO
 1 antraštinė dalis. Personalo išlaidos || Įsipareigojimai || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646
 Mokėjimai || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646
 2 antraštinė dalis. Infrastruktūra ir veiklos išlaidos || Įsipareigojimai || (1a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354
 Mokėjimai || (2 a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354
 3 antraštinė dalis. Veiklos išlaidos || Įsipareigojimai || (3 a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1760,000
 Mokėjimai || (3b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1760,000
 IŠ VISO asignavimų bendrajai įmonei „Švarus dangus 2“ || Įsipareigojimai || =1+1a +3a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1800,000
 Mokėjimai || =2+2a +3b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1800,000
 Daugiametės finansinės programos išlaidų kategorija: || 1A || „Administracinės išlaidos“
 || || || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai ir vėliau || IŠ VISO
 GD: RTD || ||
  Žmogiškieji ištekliai || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
  Kitos administracinės išlaidos || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0
 IŠ VISO Mokslinių tyrimų GD || || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
 IŠ VISO asignavimų pagal daugiametės finansinės programos 1A IŠLAIDŲ KATEGORIJĄ || (Iš viso įsipareigojimų = Iš viso mokėjimų) || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
 mln. EUR (tūkstantųjų tikslumu)
 || || || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai ir vėliau || IŠ VISO
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 102,432 || 352,703 || 252,778 || 203,678 || 355,226 || 305,404 || 232,193 || || 1804,414
 Mokėjimai || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1804,414
 3.2.2. Numatomas poveikis bendrosios
 įmonės asignavimams
 –
 ̈ Pasiūlymui (iniciatyvai) įgyvendinti veiklos asignavimai nenaudojami
 –
 X Pasiūlymui
 (iniciatyvai) įgyvendinti veiklos asignavimai naudojami taip:
 Įsipareigojimų
 asignavimai mln. EUR (tūkstantųjų tikslumu)
 Nurodyti tikslus ir rezultatus ò || || || 2014 metai || 2015 metai || 2016 metai || 2017 metai || 2018 metai || 2019 metai || 2020 metai ir vėliau || IŠ VISO
 REZULTATAI ||
 Rūšis[31] || Vidutinės išdirbio || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Skaičius || Išlaidos || Bendras skaičius || Iš viso išlaidų ||
 Vykdyti programos „Švarus dangus“ metinę darbo programą[32] ... || || || || || || || || || || || || || || || ||
 - Dotacijos || Pasirašytos dotacijos || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1760,000
 || || || || || || || || || || || || || || || || || ||
 || || || || || || || || || || || || || || || || || ||
 || || || || || || || || || || || || || || || ||
 || || || || || || || || || || || || || || || ||
 || || || || || || || || || || || || || || || || || ||
 || || || || || || || || || || || || || || || ||
 IŠ VISO IŠLAIDŲ || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1760,000
 3.2.3. Numatomas poveikis
 žmogiškiesiems ištekliams
 3.2.3.1. Bendrosios įmonės
 „Švarus dangus 2“ suvestinė
 –
 X Pasiūlymui
 (iniciatyvai) įgyvendinti administracinio pobūdžio asignavimai
 nenaudojami
 –
 ̈ Pasiūlymui (iniciatyvai) įgyvendinti administracinio
 pobūdžio asignavimai naudojami taip:
 Darbuotojų
 skaičių (visos darbo dienos ekvivalentas)[33]
 || 2014 metai[34] || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai
 Pareigūnai (AD lygio) || || || || || || || || || || ||
 Pareigūnai (AST lygio) || || || || || || || || || || ||
 Sutartininkai || 6 || 6 || 6 || 6 || 6 || 6 || 6 || 5 || 4 || 3 || 2
 Laikinieji darbuotojai (AD lygio) || 27 || 32 || 32 || 32 || 30 || 30 || 30 || 27 || 27 || 27 || 24
 Laikinieji darbuotojai (AST lygio) || 4 || 4 || 4 || 4 || 4 || 4 || 4 || 4 || 3 || 2 || 2
 Deleguotieji nacionaliniai ekspertai || || || || || || || || || || ||
 IŠ VISO || 37 || 42 || 42 || 42 || 40 || 40 || 40 || 36 || 34 || 32 || 28
 mln. EUR (tūkstantųjų tikslumu)
 || 2014 metai[35] || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai
 Pareigūnai (AD lygio) || || || || || || || || || || ||
 Pareigūnai (AST lygio) || || || || || || || || || || ||
 Sutartininkai || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115
 Laikinieji darbuotojai (AD lygio) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160
 Laikinieji darbuotojai (AST lygio) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263
 Deleguotieji nacionaliniai ekspertai || || || || || || || || || || ||
 IŠ VISO || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538
 3.2.3.2. Numatomi susijusio GD
 žmogiškųjų išteklių poreikiai
 –
 ̈ (Pasiūlymui (iniciatyvai) įgyvendinti žmogiškieji ištekliai
 nenaudojami
 –
 X (Pasiūlymui
 (iniciatyvai) įgyvendinti žmogiškieji ištekliai naudojami taip:
 Sąmatą nurodyti skaičiais
 || 2014 metai || 2015 metai || 2016 metai || 2017 metai || 2018 metai || 2019 metai || 2020* metai
 ||  Etatų plano pareigybės (pareigūnai ir laikinieji darbuotojai)
 XX 01 01 01 (Komisijos būstinė ir atstovybės) || || || || || || ||
 XX 01 01 02 (Delegacijos) || || || || || || ||
 XX 01 05 01 (Netiesioginiai moksliniai tyrimai) || 4 || 4 || 4 || 4 || 4 || 4 || 4
 10 01 05 01 (Tiesioginiai moksliniai tyrimai) || || || || || || ||
 || || || || || || ||
 || *Dėl etatų skaičiaus po 2020 m. bus sprendžiama vėliau.  Išorės personalas (visos darbo dienos ekvivalentais (FTE))[38]
 XX 01 02 01 (CA, SNE, INT finansuojami iš bendrojo biudžeto) || || || || || || ||
 XX 01 02 02 (CA, INT, JED, LA ir SNE delegacijose) || || || || || || ||
 XX 01 04 yy[39] || - būstinėje[40] || || || || || || ||
 - delegacijose || || || || || || ||
 XX 01 05 02 (CA, SNE, INT – netiesioginiai moksliniai tyrimai) || 1 || 1 || 1 || 1 || 1 || 1 || 1
 10 01 05 02 (CA, SNE, INT – tiesioginiai moksliniai tyrimai) || || || || || || ||
 Kitos biudžeto eilutės (nurodyti) || || || || || || ||
 IŠ VISO || 5 || 5 || 5 || 5 || 5 || 5 || 5
 08 yra
 atitinkama politikos sritis arba biudžeto antraštinė dalis.
 Žmogiškųjų
 išteklių poreikiai bus tenkinami panaudojant GD darbuotojus, jau paskirtus
 priemonei valdyti ir (arba) perskirstytus generaliniame direktorate, ir
 prireikus finansuojami iš papildomų lėšų, kurios atsakingam GD
 gali būti skiriamos pagal metinę asignavimų skyrimo
 procedūrą ir atsižvelgiant į biudžeto apribojimus.
 Vykdytinų
 užduočių aprašymas:
 Laikinieji darbuotojai || JTI veiklos pažangos techninei priežiūrai Ryšiams su valstybių atstovų grupe, ACARE ir Transporto programos komitetu palaikyti Vidurio laikotarpio ir galutiniam vertinimui organizuoti patikrinimams vietoje ir (arba) auditui atlikti BTI pažangos ataskaitoms rengti Komisijos pozicijos valdyboje apibrėžimas (balsavimo ir veto teisė) Dalyvavimas posėdžiuose ir Komisijos atstovavimas valdyboje Žmogiškųjų išteklių (numatytų teisės aktuose) šaltiniai Šiuo metu programos valdymui skirtos darbo vietos, kurias reikia pakeisti arba pratęsti Darbo vietos, pagal MPS (metinę politikos strategiją) ir (arba) PBP (preliminarų biudžeto projektą) iš anksto skirtos n-tiesiems metams Darbo vietos, kurių bus prašoma kitos MPS ir (arba) PBP procedūros metu
 Išorės personalas || · Administracinė parama ir patariamasis vaidmuo pareigūnams.
 Visos darbo dienos ekvivalento
 sąnaudų apskaičiavimo aprašymas turėtų būti
 įtrauktas į priedo 3 skirsnį.
 Numatomi bendrosios įmonės „Švarus
 dangus 2“ žmogiškųjų išteklių poreikiai[41]
 –
 ̈ (Pasiūlymui (iniciatyvai) įgyvendinti žmogiškieji ištekliai
 nenaudojami
 –
 X (Pasiūlymui
 (iniciatyvai) įgyvendinti žmogiškieji ištekliai naudojami taip:
 a) Numatomi žmogiškųjų
 išteklių poreikiai, finansuotini 2014–2020 m. daugiametės
 finansinės programos asignavimais.
 Sąmatą nurodyti skaičiais (arba
 ne smulkiau nei dešimtųjų tikslumu)
 || 2014 metai[42] || 2015 metai || 2016 metai || 2017 metai || 2018 metai || 2019 metai || 2020 metai ir vėliau
  Etatų plano pareigybės (laikinieji darbuotojai)
 || || || || || || ||
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) || || || || || || ||
 Laikinieji darbuotojai (AD lygio) || 10 || 15 || 15 || 15 || 30 || 30 || 30
 Laikinieji darbuotojai (AST lygio) || 3 || 3 || 3 || 3 || 4 || 4 || 4
 Iš viso || 13 || 18 || 18 || 18 || 34 || 34 || 34
 * Darbuotojų vidutinio metinio skaičiaus ekvivalentas.  Išorės personalas (visos darbo dienos ekvivalentais (FTE))[43]
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) || || || || || || ||
 CA PGIV || 0 || 0 || 0 || 0 || 3 || 3 || 3
 CA PG III || 0 || 0 || 0 || 0 || 3 || 3 || 3
 CA PG II || 0 || 0 || 0 || 0 || 0 || 0 || 0
 CA PG I || 0 || 0 || 0 || 0 || 0 || 0 || 0
 Iš viso CA || 0 || 0 || 0 || 0 || 6 || 6 || 6
 IŠ VISO || 13 || 18 || 18 || 18 || 40 || 40 || 40
 Vykdytinų
 užduočių aprašymas:
 Laikinieji darbuotojai || Užduotys, kurias reikės atlikti, išvardytos bendrosios įmonės „Švarus dangus 2“ daugiamečio personalo politikos plano pareigybių aprašyme (naujausia versija 2013–2015 m.).
 Išorės personalas || · Parama ir pagalba (administracinė, finansinė, techninė) laikiniesiems darbuotojams.
 Visos darbo dienos ekvivalento
 sąnaudų apskaičiavimo aprašymas turėtų būti
 įtrauktas į priedo 3 skirsnį.
 b) Žmogiškieji ištekliai, finansuojami 2007–2013 m.
 daugiametės finansinės programos asignavimais.[44]
 Sąmatą nurodyti skaičiais
 || 2014 metai || 2015 metai || 2016 metai || 2017 metai ||
 ||  Etatų plano pareigybės (pareigūnai ir laikinieji darbuotojai)
 || || || || ||
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) || || || || ||
 Laikinieji darbuotojai (AD lygio) || 17 || 17 || 17 || 17 ||
 Laikinieji darbuotojai (AST lygio) || 1 || 1 || 1 || 1 ||
 ||  Išorės personalas (visos darbo dienos ekvivalentais (FTE))[45]
 Bendroji įmonė „Švarus dangus 2“ (viešojo ir privačiojo sektorių partnerystės įstaiga) || || || || ||
 TA || || || || ||
 CA || 6 || 6 || 6 || 6 ||
 SNE || || || || ||
 INT || || || || ||
 IŠ VISO || 24 || 24 || 24 || 24 ||
 c) Įnašas dengiant einamąsias
 išlaidas, skirtas pagal 2007–2013 m. daugiametę finansinę
 programą veikusios viešojo ir privačiojo sektoriaus partnerystės
 įstaigos veiklai nutraukti
 (eurais)
 || 2014 metai || 2015 metai || 2016 metai || 2017 metai || Iš viso[46]
 ES įnašas grynaisiais pinigais || 2 408 093 || 2 408 093 || 3 373 054 || 3 373 054 || 11 562 294
 Trečiųjų šalių įnašas grynaisiais pinigais || 2 408 093 || 2 408 093 || 3 373 054 || 3 373 054 || 11 562 294
 IŠ VISO || 4 816 186 || 4 816 186 || 6 746 108 || 6 746 108 || 23 124 588
 3.2.4. Suderinamumas su dabartine
 daugiamete finansine programa
 –
 X Pasiūlymas
 (iniciatyva) atitinka dabartinę daugiametę finansinę
 programą
 –
 ̈ Atsižvelgiant į pasiūlymą (iniciatyvą),
 reikės pakeisti daugiametės finansinės programos atitinkamos
 išlaidų kategorijos programavimą
 Paaiškinti, kaip reikia pakeisti programavimą, ir
 nurodyti atitinkamas biudžeto eilutes bei sumas.
 Nėra
 –
 ̈ Įgyvendinant pasiūlymą (iniciatyvą) būtina
 taikyti lankstumo priemonę arba patikslinti daugiametę finansinę
 programą[47].
 Paaiškinti, ką reikia atlikti, ir nurodyti
 atitinkamas išlaidų kategorijas, biudžeto eilutes ir sumas.
 Nėra
 3.2.5. Trečiųjų
 šalių įnašai
 –
 Pasiūlyme (iniciatyvoje) nenumatyta bendro su
 trečiosiomis šalimis finansavimo
 –
 X Pasiūlyme
 (iniciatyvoje) numatytas bendras finansavimas apskaičiuojamas taip:
 Asignavimai mln. EUR (tūkstantųjų
 tikslumu)
 || 2014 metai || 2015 metai || 2016 metai || 2017 metai || 2018 metai || 2019 metai || 2020+ metai || Iš viso
 Programos „Švarus dangus“ privačių narių įnašas grynaisiais pinigais administracinėms išlaidoms padengti || 1,838 || 2,097 || 2,160 || 3,048 || 4,584 || 4,749 || 21,524 || 40,000
 Programos „Švarus dangus“ privačių narių įnašas grynaisiais pinigais veiklos išlaidoms padengti* || 0 || 0 || 0 || 0 || 0 || 0 || 0 || 0
 IŠ VISO bendrai finansuojamų asignavimų || 1,838 || 2,097 || 2,160 || 3,048 || 4,584 || 4,749 || 21,524 || 40,000
 Visi kitų nei Sąjunga narių įnašai nustatyti Tarybos
 reglamento dėl bendrosios įmonės „Švarus dangus 2“ 4
 straipsnyje.
 3.3. Numatomas poveikis
 įplaukoms
 –
 X Pasiūlymas
 (iniciatyva) neturi finansinio poveikio įplaukoms
 –
 ̈ Pasiūlymas (iniciatyva) turi finansinį poveikį:
 –
 ̈ nuosaviems ištekliams
 –
 ̈ įvairioms įplaukoms
 mln. EUR (tūkstantųjų
 tikslumu)
 Biudžeto įplaukų eilutė || Einamųjų finansinių metų asignavimai || Pasiūlymo (iniciatyvos) poveikis[48]
 N metai || N+1 metai || N+2 metai || N+3 metai || Atsižvelgiant į poveikio trukmę įterpti reikiamą metų skaičių (žr. 1.6 punktą)
 ...... straipsnis || || || || || || || ||
 Įvairių
 asignuotųjų įplaukų atveju nurodyti biudžeto išlaidų
 eilutę (-es), kuriai (-oms) daromas poveikis.
 Nurodyti
 poveikio įplaukoms apskaičiavimo metodą.
 [1] Ši suma yra orientacinė ir priklausys nuo
 galutinės sumos, kuri bus skirta Mokslinių tyrimų ir
 inovacijų GD pirmiau minėtam uždaviniui atlikti.
 [2] OL ... [EP nuomonė]
 [3] OL ... [ESRK nuomonė]
 [4] OL L 412, 2006 12 30, p. 1.
 [5] OL L 400, 2006 12 30, p. 86.
 [6] COM(2010) 2020 galutinis.
 [7] OL ... [BP „Horizontas 2020“]
 [8] OL ... [SP „Horizontas 2020“]
 [9] OL L 30, 2008 2 4, p. 1–20.
 [10] SEC(2011) 1072 final.
 [11] http://www.cleansky.eu/sites/default/files/news/csjuconsultationreview_final.pdf
 [12] OL L 298, 2012 10 26, p. 1.
 [13] OL ... [programos „Horizontas 2020“ orientacinis dokumentas]
 [14] OL L 362, 2012 12 31, p. 1.
 [15] OL L 298, 2012 10 26, p. 1.
 [16] OL 56, 1968 3 4, p.1.
 [17] OL L 136, 1999 5 31, p. 1.
 [18] OL L 292, 1996 11 15, p. 2–5.
 [19] OL L 136, 1999 5 31, p. 15
 [20] OL L 145, 2001 5 31, p. 43.
 [21] OL L 264, 2006 9 25, p. 13–19.
 [22] OL L 64, 2007 3 2, p. 1.
 [23] Šis sąrašas remiasi Reglamento (EB) Nr. 71/2008 II
 priedu ir yra atnaujintas pagal galiojančius dotacijų susitarimus,
 kuriuos pasirašė bendroji įmonė „Švarus dangus“.
 [24] Pieš tai buvusi Stork Aerospace
 [25] Pieš tai buvusi Volvo Aero Norge AS
 [26] Pieš tai buvusi Volvo Aero Corporation
 [27] Pieš tai buvusi UMECO Structural Materials (DERBY)
 Limited; Pieš tai buvusi Advanced Composites Group (ACG)
 [28] VGV – veikla grindžiamas valdymas, VGB – veikla
 grindžiamas biudžeto sudarymas.
 [29] Kaip nurodyta Finansinio reglamento 54 straipsnio 2 dalies
 a arba b punkte.
 [30] Informacija apie valdymo būdus ir nuorodos į
 Finansinį reglamentą pateikiamos svetainėje „BudgWeb“
 http://www.cc.cec/budg/man/budgmanag/budgmanag_en.html .
 [31] Rezultatai – tai būsimi produktai ir paslaugos (pvz.,
 finansuota studentų mainų, nutiesta kelių kilometrų ir
 kt.).
 [32] Kaip apibūdinta 1.4.2 dalyje „Konkretus (-ūs)
 tikslas (-ai)...“
 [33] Kalbant apie ES viešojo ir privačiojo sektorių
 partnerysčių įstaigas, kurioms taikomas Finansinio reglamento 209
 straipsnis, ši lentelė pateikiama informacijos tikslais.
 [34] N metai yra pasiūlymo (iniciatyvos) įgyvendinimo
 pradžios metai.
 [35] N metai yra pasiūlymo (iniciatyvos) įgyvendinimo
 pradžios metai.
 [36] Standartinių išlaidų panaudojimas: 47 000
 EUR kasmet + 2 % vidutinio metinio augimo.
 [37] Standartinių išlaidų panaudojimas: 108 000
 EUR kasmet + 2 % vidutinio metinio augimo.
 [38] CA – sutartininkas („Contract Agent“); LA – vietinis
 darbuotojas („Local Agent“); SNE – deleguotasis nacionalinis ekspertas
 („Seconded National Expert“); INT – per agentūrą įdarbintas
 darbuotojas („Intérimaire“).
 [39] Neviršijant ribos, nustatytos išorės personalui,
 finansuojamam iš veiklos asignavimų (buvusių BA eilučių).
 [40] Būtina struktūriniams fondams, Europos žemės
 ūkio fondui kaimo plėtrai (EŽŪFKP) ir Europos žuvininkystės
 fondui (EŽF).
 [41] Kalbant apie ES viešojo ir privačiojo sektorių
 partnerystės įstaigas, kurioms taikomas Finansinio reglamento 209
 straipsnis, šis skirsnis pateikiamas informacijos tikslais.
 [42] Nuo 2014 iki 2017 m. darbuotojams bus mokama iš 7BP
 asignavimų pagal Reglamentą (EB) Nr. 71/2008.
 [43] CA – sutartininkas („Contract Agent“); LA – vietinis
 darbuotojas („Local Agent“); SNE – deleguotasis nacionalinis ekspertas
 („Seconded National Expert“); INT – per agentūrą įdarbintas
 darbuotojas („Intérimaire“).
 [44] Kalbant apie ES viešojo ir privačiojo sektorių
 partnerystės įstaigas, kurioms taikomas Finansinio reglamento 209
 straipsnis, ši lentelė pateikiama informacijos tikslais.
 [45] CA – sutartininkas („Contract Agent“); LA – vietinis
 darbuotojas („Local Agent“); SNE – deleguotasis nacionalinis ekspertas
 („Seconded National Expert“); INT – per agentūrą įdarbintas
 darbuotojas („Intérimaire“).
 [46] Visas ES įnašas grynaisiais pinigais turėtų
 siekti sumą, kuri iš anksto numatyta 2013 m. biudžete įstaigos 2007–2013 m.
 veiklai pabaigti.
 [47] Žr. Tarpinstitucinio susitarimo 19 ir 24 punktus.
 [48] Tradiciniai nuosavi ištekliai (muitai, cukraus
 mokesčiai) turi būti nurodomi grynosiomis sumomis, t. y. iš bendros
 sumos atskaičius 25 % surinkimo išlaidų.